Društvene mreže - Neparno 10\nHome / Društvene mreže\nNudimo uslugu vođenja naloga vaše firme na Facebook, Twitter, Google Plus, Pinterest, LinkedIn mrežama. U dogovoru sa vama, naš tim otvara naloge, vrši sva neophodna podešavanja i kreće sa svakodnevnom aktivnošću na svih 5 mreža. Ciljevi su promovisanje vaše firme kao brenda (i brendova proizvoda ukoliko je to potrebno), širenje vesti o vašem biznisu, ostvarivanje većeg i aktivnijeg prisustva usmerenog prema potencijalnim novim klijentima/kupcima. Na stručna pitanja koja dobijemo od posetilaca na ovaj način, odgovaramo u vaše ime samo u dogovoru sa vama.\nCena mesečnog paketa usluge je 120 evra, i uključuje aktivnost jednom do tri puta nedeljno, bilo objavljivanjem tvitova, statusa, postova, bilo dodavanjem i privlačenjem novih pratilaca, ili neke druge aktivnosti koja je u skladu sa najnovijim svetskim praksama iz ove oblasti modernog marketinga i PR-a.\nZa firme koje imaju ljudski potencijal da sami vode naloge na društvenim mrežama ali im je potrebna obuka kako bi to radili na profesionalni način sa što boljim efektom, pripremili smo obuku za društvene mreže.


Diković preuzeo odgovornost\nDiković preuzeo odgovornost анализ сайта Joomla\nKategorija: Vesti\tDva podoficira Vojske Srbije poginula su na Kopaoniku u eksploziji zaostale kasetne bombe. Nastradali stariji vodnik prve klase Nebojša Milić iz 98. vazduhoplovne brigade i stariji vodnik Slaviša Marković iz 204. vazduhoplovne brigade poginuli su prilikom raščišćavanja terena od zaostalih eksplozivnih sredstava. Prema nezvaničnim informacijama, bomba je slučajno aktivirana uređajem za detekciju, a ministar odbrane Aleksandar Vučić naložio je hitnu istragu. Načelnik Generalštaba Vojske Srbije generalpotpukovnik Ljubiša Diković preuzeo je odgovornost za pogibiju dvojice pripadnika Vojske Srbije. Ministar i načelnik Generalštaba obišli su porodice poginulih podoficira i, uz izraze najdubljeg saučešća, obećali svu potrebnu pomoć i dalju brigu o porodicama stradalih.\tDodaj komentar


Subvencijama i dotacijama država podstiče razvoj velnes i spa usluga - Ekonomija - Dnevni list Danas\nPočetna » Ekonomija » Subvencijama i dotacijama država podstiče razvoj velnes i spa usluga\nVrednost globalnog tržišta zdravstvenog turizma dostigla 700 milijardi dolara\nSubvencijama i dotacijama država podstiče razvoj velnes i spa usluga\nVrednost tržišta zdravstvenog turizma, posmatrano na globalnom nivou, već je premašila 700 milijardi dolara (u 2017. tržište medicinskog turizma vredelo je 56 milijardi dolara, dok je procenjena vrednost tržišta velnes turizma iznosila 639 milijardi dolara).\n0Piše: Mirjana Stevanović 22. februara 2019. 09.26 Izmenjeno: 09.27\nPodaci dalje govore da se više od pet odsto svih međunarodnih putovanja odnosi na medicinski turizam, pri čemu u strukturi prometa dominiraju stomatološke usluge (40 odsto), slede ortopedija, kardiologija, kardiohirurgija i neurohirurgija, sa učešćem od 42 odsto, dok su usluge estetske hirurgije zastupljene sa 15 odsto. Procene Svetske turističke organizacije su, takođe, ilustrativne – ta grana turizma je, već deceniju unazad, najbrže rastuća – raste po stopi od 15 do 20 odsto godišnje. Moglo bi se reći da odlazak u inostranstvo radi lečenja doživljava pravi bum a prednosti takvih aranžmana najviše koriste Evropljani i Amerikanci. Procenjuje se da samo u jednoj godini više od 200 miliona Evropljana realizuju putovanja motivisana zdravstvenim razlozima i na to potroše oko 115 milijardi evra. Na pitanje kako se Srbija uklapa u tu statistiku u Ministarstvu trgovine, turizma i telekomunikacija kažu da je teško dati objektivnu procenu s obzirom na to da Narodna banka Srbije ne prati prihod po turističkim proizvodima već samo ukupan priliv od turizma koji je u prvih deset meseci 2018. u porastu za 11,9 odsto, odnosno više od milijardu evra.\nNa listi najatraktivnijih destinacija kad je reč o zdravstvenom turizmu su Kuba, Brazil, Indija, ali i Mađarska, Rumunija, Češka, dok je u Srbiji, ma koliko to apsurdno zvučalo imajući u vidu tradiciju dužu od 160 godina, taj vid turizma tek u povoju. I to uprkos činjenici da sa 50 banjskih i klimatskih mesta (Uredbom Vlade Srbije utvrđeno je 27 banjskih područja), kao i sa više od 1.000 izvora od kojih je oko 500 izvora hladne i tople mineralne vode (tome treba dodati i izvorišta prirodnih mineralnih gasova i lekovitog blata), raspolaže respektabilnim potencijalom da postane jedna od vodećih zemalja na svetskoj mapi zdravstvenog turizma. Ako tu sliku dopunimo sa još pet vazdušnih banja – Kopaonik, Divčibare, Rudnik, Zlatibor i Zlatar, onda bi, prema optimističnim procenama, Srbija godišnje mogla da privuče čak 100.000 zdravstvenih turista.\nDa se stvari, ipak, kreću u pozitivnom smeru o tome svedoči podatak da je prošle godine u srpskim banjama registrovano 16 odsto više poseta, za koliko je porastao i procenat ostvarenih noćenja. Resorno ministarstvo je uvidelo značaj ulaganja u razvoj te grane uvrstivši je u Strategiju razvoja turizma do 2025. godine, zajedno sa još 11 turističkih proizvoda od posebnog značaja. Među 18 prioritetnih turističkih destinacija, prema kriterijumu razvijenosti infrastrukture i suprastrukture, dostupnosti i ostvarenog turističkog prometa, identifikovani su Palić, Vrnjačka Banja, Sokobanja, Ivanjica, Vranjska Banja i Banja Koviljača. Strategijom je, takođe, precizirano da se izgradnja i poboljšanje saobraćajne i komunalne infrastrukture, kao i izgradnja savremenih spa i velnes centara nameću kao jedan od preduslova za dalji razvoj turizma u banjskim centrima Srbije. Svoj doprinos dalo je i Ministarstvo zdravlja koje je ponudilo Projekat razvoja i promocije zdravstvenog turizma u Srbiji. „Znamo da imamo vrhunske stručnjake, znamo da možemo da pružimo usluge u skladu sa svim svetskim standardima, znamo da su nam cene konkurentne i znamo da je Srbija dobar i srdačan domaćin“, poručio je ministar zdravlja Zlatibor Lončar prilikom uručivanja sertifikata zdravstvenim ustanovama i privatnim praksama koje su ispunile uslove za učešće u tom Projektu. U ovom trenutku na raspolaganju je oko 2.000 medicinskih usluga – najveće interesovanje vlada za stomatološkim, kao i uslugama oftalmologa, plastičnih hirurga, ortopeda, ali sve je više zainteresovanih i za rehabilitaciju u srpskim banjama\nAko je suditi prema rezultatima analize razvojnih potencijala Srbije od 2011. do 2023. godine, koju je uradio Svetski savet za putovanja i turizam, banjski turizam ima najviše šansi za brzi rast. Preduslov je da se konkurentnost banjskog turizma podigne na viši. Na pitanje: Mogu li naše banje da konkurišu banjama u okruženju, pre svega u Mađarskoj i Sloveniji, u Ministarstvu turizma ističu da su pokrenute raznovrsne aktivnosti u cilju kvalitetnog profilisanja tog proizvoda, posebno u delu spa i velnes usluga, kao i njegovog pozicioniranja kako na domaćem turističkom tržištu, tako i van granica Srbije. „Činjenica je da naša banjska područja raspolažu prirodnim resursima čijim bi stavljanjem u funkciju mogao da se podstakne i ubrza regionalni ekonomski razvoj – zapošljavanjem mladih, izgradnjom manjih smeštajnih objekata, razvojem sektora usluga, poljoprivrede… Zato će Ministarstvo trgovine, turizma i telekomunikacija i u narednom periodu, subvencijama i dotacijama, stimulisati realizaciju projekata razvoja turizma. Neće izostati ni kreditna podrška podizanju kvaliteta turističke ponude, što podrazumeva i opredeljivanje finansijskih sredstava za razvoj banjskog turizma. Strategijom je predviđeno da i lokalne samouprave izrade svoje razvojne projekte, odnosno lokalne strategije, kako bi se investicije što efikasnije usmerile na iskorišćenost lekovitih izvora“, naglašavaju u resornom ministarstvu. Godišnje Srbiju poseti više od tri miliona turista. Mereno brojem noćenja, najviše borave u banjama (više od dva miliona), zatim na planinama i u Beogradu – glavni grad Srbije je 2018. posetilo oko 1,14 miliona turista.\nZa banjsku infrastrukturu 452 miliona dinara\nMinistarstvo trgovine, turizma i telekomunikacija je u periodu od 2015. do 2018. godine za razvoj banja, odnosno za projekte infrastrukture izdvojilo gotovo 452 miliona dinara. Da su ta ulaganja unapredilo proizvod zdravstvenog turizma i doprinelo kontinuiranom povećanju turističkog prometa, o tome svedoče i podaci Republičkog zavoda za statistiku prema kojima je u 2018. u banjskim mestima zabeležen rast broja turista za 15 odsto. Od ukupno 596.884 turista registrovano je 487.302 domaćih gostiju (rast od 13,6 odsto), dok je poseta stranaca (109.582) porasla za 21,6 odsto. Rast od 14,1 odsto beleži i broj noćenja turista u banjskim mestima. Od ukupno 2.542.391 noćenja domaći turisti realizovali su 2.226.627 (rast od 13,8 odsto), a strani 315.764 noćenja (rast od 16,4 odsto).\nLiderska pozicija za Kinu i Japan\n– Prema podacima Svetskog instituta velnesa Nemačka je treće najveće svetsko tržište velnes turizma sa 58 miliona putovanja i prihodom od 60 milijardi dolara u 2015. godini, dok su Francuska, Austrija i Italija pozicionirane kao treće, šesto i deveto svetsko tržište velnes turizma. Svetski lideri u banjskom turizmu su Kina i Japan. Nemačka, Rusija, Italija i Austrija rangirane su kao treće, četvrto, peto i šesto, a Mađarska i Slovenija kao osmo i šesnaesto svetsko tržište banjskog turizma u 2015. godini.\n700 milijardi dolara – vrednost globalnog tržišta zdravstvenog turizma\n56 milijardi dolara – vrednost tržište medicinskog turizma\n639 milijardi dolara – procenjena vrednost tržišta velnes turizma\n15 do 20 odsto godišnje – stopa rasta zdravstvenog turizma\ndržava, Subvencije, Turizam, velnes


Tvrdnja da Miroslav Lajčak ima plan za Kosmet samo je deo najnovijeg spina koji bi Srbiju trebalo da utera u pregovore o statusu pokrajine mnogo pre presude Međunarodnog suda pravde.\nNa prvoj sednici pregovaračkog tima o Kosovu, Vuk Drašković, kao jedan od tri kopredsedavajuća, zatražio je da se u salu unese mapa Kosova na kojoj je označeno gde žive Srbi i kakvo je trenutno stanje na terenu. Taj predlog je odbijen, i treba otvoreno reći da ga nije odbio predsednik Boris Tadić. Od tog momenta nadalje, pregovori su počeli da se odvijaju pogrešnim kolosekom koji je doveo do aktuelnog stanja u kome Srbija faktički tuži velike zemlje i lobira u zemljama Trećeg sveta, a Kosovo živi životom faktički nezavisne države, dok podela teritorije, sve manje prihvatljiva i kosovskim Albancima i međunarodnoj zajednici, u Srbiji i danas ostaje tabu tema.\nPredsednik Srbije Boris Tadić najavio je da će u sledećih nekoliko dana intenzivirati razgovore sa hrvatskim kolegom Ivom Josipovićem o iznalaženju neke vrste vansudskog rešenja povodom tužbe i kontratužbe za genocid koje su dve zemlje podnele pred Međunarodnim sudom pravde u Hagu. Tadić je izjavio da se traga za „modalitetom za vansudsko poravnanje između Srbije i Hrvatske kojim se ne bi porekao pravni poredak i zaštitili zločinci”, ali i da Srbija vodi principijelnu politiku prema kojoj svi koji su počinili zločine moraju da odgovaraju, bez obzira na nacionalnu pripadnost.\nRadio Slobodna Evropa, 10. april 2010.\nU najnovijem Mostu Radija Slobodna Evropa razgovaralo se o tome da li je moguće uspostaviti kontakt između Beograda i Prištine koji je potpuno prekinut nakon proglašenja nezavisnosti Kosova. Sagovornici su bili Aleksandar Fatić, direktor Centra za bezbednosne studije iz Beograda i Fadilj Maljoku, profesor Univerziteta u Prištini. Polemisalo se o tome koga više pogađa prekid komunikacije — Srbiju ili Kosovo, ko je kome oteo teritoriju, da li je Miloševićev režim počinio genocid na Kosovu, ko vodi etničku politiku — kosovska ili srpska vlada, kako obezbediti učešće Srbije i Kosova na regionalnim konferencijama kada Beograd traži da Kosovo nastupa pod imenom UNMIK Kosovo, a Priština insistira da učestvuje isključivo kao nezavisna država, kao i o tome koji su uslovi Beograda, a koji Prištine za početak dijaloga.\nĐelićeva ideja da se dubinskom reformom jednog zaparloženog dela srpskog društva, što je realno srpska nauka, faktički otvori novi front evropeizacije Srbije najbolje je što se moglo politički učiniti u ovom trenutku u smislu probijanja kosovske blokade na evropskom putu Srbije. Uz prepreke koje Srbiji stoje na putu daljih evropskih integracija u sui generis političkoj sferi, reforma srpske nauke i obrazovanja, u sinergiji ministarstava za nauku i za prosvetu, ostala je kao najpouzdanija poluga kojom Srbija mora pokušavati da se predstavi kao sastavni deo kulturnog i intelektualnog prostora Evrope.


Više letova iz Beograda - Aviokarta.net\nVesti » Više letova iz Beograda\nAviokompanije su počele sa objavljivanjima zimskog reda letenja koji obično stupaju na snagu krajem oktobra. Redovi letenja tradicionalno su podeljeni po sezonama. Dok u poslednjoj sedmici marta stupa na snagu letnji red letenja koji je sada važeći za početak zimskog reda letenja smatra poslednja nedelja oktobra. Ovo su dva perioda u toku godine kada se aktivnosti aviokompanija značajno menjaju. Zimski redovi letenja su obično slabiji, u njima se nalazi manje letova, frekvencije su ređe, neke destinacije se sezonski ukidaju da bi se sa početkom letenjeg reda ponovo vratile. Postojanjem ova dva prelazna termina aviokompanijama je lakše da izvrše organizaciju sopstvenog saobraćaja. Otvaranje novih linija i gašenje nerentabilnih se ne mora poklapati sa ovim periodima ali se ovakve značajne promene najčešće od strane većine aviokompanija i aerodroma grupišu u tim periodima.\nBritish Airways je upravo objavio da će od zimskog reda letenja nastaviti da leti ka Beogradu svakodnevno kao što je to slučaj sada tokom leta. Promena je značajna utoliko što je prošle zimske sezone između Londona i Beograda bilo pet nedeljnih letova ove kompanije. Povećanje kapaciteta iznosi 40%. Po podacima koje je u rezervacione sisteme već uneo British Airways biće promenjeno i vreme leta pomeranjem za pola sata kasnije. Avioni ove kompanije polaziće iz Londona (aerodrom Heathrow) u 08:45, sletaće u Beograd u 12:25 a iz njega će se vraćati ka Londonu u 1310 sa očekivanim sletanjem na novi terminal 5 najvećeg londonskog aerodroma u 15:15.\nČeška aviokompanija ČSA-Czech Airlines je takođe potvrdila da će postojeći letnji red letenja nastaviti i tokom zimske sezone. Za razliku od prošlogodišnje zime kada je između Praga i Beograda letelo 7 aviona nedeljno (svakodnevni let) ove zime će ova linija biti pokrivena sa 13 letova (dva dnevno, osim nedeljom). Ovo povećanje kapaciteta u odnosu na prošlu sezonu iznosi 85%.\nKrajem avgusta i početkom septembra ćemo imati još informacijama o nastupajućem zimskom redu letenja. S obzirom da je zimski red letenja lišen sezonskih uticaja on se u avioindustriji smatra indikatorom kretanja aviosaobraćaja. Imajući u vidu prve naznake promene reda letenja za beogradski aerodrom možemo sasvim bezbrižno očikivati veoma uspešan završetak ove i početak naredne godine.


Na čitavoj teritoriji Užica normalizacija saobraćaja do kraja dana - Užicka Republika Press\nNakon većih količina snega koje su pale tokom prošle večeri i noći i izazvale otežan saobraćaj na putevima grada Užica, mašine JKP Niskogradnja su trenutno na terenu. Tri kamiona, dva traktora i grejder čiste ulice prema usvojenom Planu i programu čišćenja ulica javnih površina na teritoriji grada Užica, ističe za naš portal Nikola Maksimović, direktor JP “Užice razvoj”, u čijoj nadležnosti je realizacija, kontrola i koordinacija svih javnih preduzeća angažovanih na zimskom održavanju grada.\nPodseća da je kod prve grupe prioriteta obaveza da ulice i putevi budu očišćeni u roku od 24 časa od prestanka padavina. Kod druge i treće grupe prioriteta taj rok je 48 sati.\nMaksimović tvrdi da JKP Niskogradnja ima dovoljno rizle i soli za čišćenje snega i dodaje da se do kraja dana očekuje čišćenje I, II i III prioriteta i normalizacija saobraćaja na teritoriji grada.\nOn naglašava da su u kontaktu sa seoskim Mesnim zajednicama oko koordinacije čišćenja na seoskim putevima.\nU toku večeri bilo je par problema sa padom drveća na nekoliko lokacija u gradu , gde nam je u susret izašla vatrogasna služba, kaže Maksimović. Dodaje da je bilo problema na par linija gradskog i prigradskog prevoza na teritoriji Užica, navodeći da je konkretno reč o linijama Ravni-Drežnik, Terazije – Turica i linija za Zlakusu. U toku prepodneva se očekuje normalizacija prevoza.\nMaksimović dodaje da Javno preduzeće Bioktoš vrši čišćenje trotoara i javnih površina. Prioritet čišćenja snega u toku noći, a narednih dana biće čišćenje kruga Zdravstvenog centra , ulica u kasarni koja je povezana sa Kovid bolnicom , ulice kod Doma zdravlja, kao i Javni objekta na teritoriji grada , vrtići i škole.\nPošto se u narednom periodu očekuju niske temperature, iz nadležnih komunalnih preduzeća pozivaju pešake na opreznost prilikom kretanja , kao i vozače da se pridržavaju svih mera radi bezbednog i nesmetanog odvijanja saobraćaja.


Drecun: Sve više zemalja spremno da prizna grešku i povuče priznanje Kosova\nOdluka Republike Nauru da povuče priznanje Kosova pokazuje da je sve više zemalja u svetu koje su spremne da priznaju grešku koja je počinjena priznanjem te lažne države i da se vrate na put poštovanja međunarodnog prava, izjavio je danas predsednik skupštinskog odbora za KiM Milovan Drecun.\n"Nažalost, naše susedne zemlje koje su priznale Kosovo nikako da slede te zemlje i da krenu tim istim putem povlačenja priznanja, već vode jednu veoma autističnu politiku insistirajući na tome da je Kosovo navodno država, čime ne doprinose ni malo rešavanju kosovskog problema", rekao je Drecun za RTS.\nRanije danas, ministar spoljnih poslova Srbije Ivica Dačić izjavio je da je Republika Nauru odlučila da povuče priznanje Kosova i prekine sve diplomatske kontakte koje su do sada imali sa Kosovom.\nNauru je 17. država koja je povukla priznanje jednostrano proglašenog Kosova.\nČeški stručnjak: Prag treba da povuče priznanje Kosova\nFrago: Kuba ne menja stav o Kosovu\n12. PO REDU Dačić: Još jedna zemlja povukla priznanje Kosova\n"Sve je to falsifikovao onaj belosvetski prevarant, lopuža i hohštapler Voker": Vučić o slučaju bivšeg srpskog ministra osuđenog zbog izajve o Račku\nKAŽNJEN ZBOG IZJAVE O RAČKU Bivši srpski ministar na Kosovu osuđen na DVE GODINE ZATVORA\n"SRBIJA ČUVA GENOCIDNI MENTALITET" Priština oštro reagovala na Vučićevu izjavu o Račku\nPolitičari u Prištini reagovali su oštro na izjavu predsednika Srbije Aleksandra Vučića da je zastrašujuće to što je bivši ministar administracije i lokalne samouprave Ivan Todosijević osuđen na dve godine zatvora, jer je za zločin u Račku rekao da je izmišljen.\n"DOK SAM ŽIVA TRAŽIĆU IMENA OLIVEROVIH UBICA" Milena Ivanović revoltirana kosovskom optužnicom za ubistvo muža: SVE OVO JE IGRA\nOptužnice koje su podignute za ubistvo Olivera ne nude ništa novo, sve smo to već čuli, i to je ono što obeshrabruje i ne uliva nadu.\nPredsednik Aleksandar Vučić nazvao je danas zastrašujućim to što je bivši ministar u kosovskoj vladi Ivan Todosijević osuđen na dve godine zatvora zato što je za zločin u Račku rekao je da je izmišljen.\nNe mogu oni meni ništa, ne mogu da pobede rad, kaže predsednik Srbije Aleksandar Vučić.\nPredsednik Skupštine Vojvodine Ištvan Pastor, koji je danas u Briselu razgovarao sa novoimenovanim komesarom EU za proširenje Oliverom Varhejijiem, istakao je da je Srbija dobila prijatelja koji će posvećeno raditi na daljem procesu njenih evropskih integracija.\nPredsednik Demokratske stranke Zoran Lutovac u četvrtak se na odvojenim sastancima sastao sa predstavnicima obe grupe Demokratske omladine, koje su tokom prethodnih dana iskazale razmimoilaženje u stavovima oko izbornog kongresa i odluke o raspuštanju omladine.\nVučić: Očekujem pomoć od Rusije po pitanju snabdevanja gasom\nPredsednik Srbije Aleksandar Vučić izjavio je danas u Sočiju da od Rusije očekuje pomoć u snabdevanju gasom, od kojeg zavisi cela srpska industrija.\nVučić razgovarao sa Angelom Merkel, nemačka kancelarka ga pozvala da poseti Nemačku\nNemačka kancelarka Angela Merkel pozvala je predsednika Srbije Aleksandra Vučića da u januaru poseti Berlin, što je predsednik sa zadovoljstvom prihvatio, navodi se u saopštenju kabineta predsednika nakon njegovog telefonskog razgovora sa kancelarkom.\nZašto je Vesna Pešić BLOKIRALA američkog ambasadora na Tviteru\nSociološkinja Vesna Pešić blokirala je američkog ambasadora u Srbiji Entonija Godrfija na društvenoj mreži Tviter, iznervirana njegovim sve češćim objavama na temu "upoznaj Srbiju da bi je više voleo".\nMediji: Podignute optužnice za ubistvo Olivera Ivanovića\nKosovski specijalni tužilac Sulj Hodža podigao je optužnice protiv Nedeljka Spasojevića i Marka Rošića za pomaganje u ubistvu Olivera Ivanovića, prenosi "Kosovo Onlajn" pozivajući se na izvore bliske istrazi.\nBilt: Srbija mora da uveri u želju da ide ka EU\nŠvedski ministar spoljnih poslova Karl Bilt istakao je da Srbija sa Tomislavom Nikolićem kao predsednikom će morati da uveri međunarodnu zajednicu da želi da ide ka Evropi.\nOvo su najplaćeniji državni menadžeri u Srbiji\nDirektori javnih preduzeća i agencija u Srbiji zarađuju mnogo više u odnosu na državnike, a retko odgovaraju za rezultate.\nAko bude izabran za gradonačelnika, Šapiću će pomagati 20 ljudi\nPredsednik opštine Novi Beograd i kandidat za gradonačelnika Beograda Aleksandar Šapić predstaviće javnosti u narednim danima saradnike s kojima će voditi grad ukoliko bude izabran za prvog čoveka prestonice.\n"NE RADI SE SAMO O LJUDIMA NA BALKANU" Han poziva na postepeno proširenje EU\nEvropski komesar za proširenje Johanes Han izjavio je danas da će nastaviti da se zalaže za proširenje Evropske unije na Zapadni Balkan jer smatra da je to i interes EU.\nFON ponovo odlučuje o doktoratu Siniše Malog\nOdbor za profesionalnu etiku Univerziteta u Beogradu odlučio je danas da Fakultetu organizacionih nauka vrati da ponovo odlučuje o predmetu osporene doktorske disertacije Siniše Malog.\nGrubješić: Nastavak proširenja bitan za budućnost Evrope\nPotpredsednica Vlade Srbije za evropske integracije Suzana Grubješić izjavila je danas u Briselu da je veoma bitno, ne samo za zemlje kandidate nego i za budućnost Evrope, da se proces proširenja nastavi, i istakla da je Srbija spremna da odmah počne pregovore sa EU o članstvu.


ZAHTEV SDA PO NALOGU ZAPADA: Ruše Srpsku da preseku uticaj Rusa – Zvornik Danas\nGrađanima Srbije zabranjen ulazak u Evropsku uniju\nĐokoviću plac na Jahorini\nVRELINA LJETA U MERIDIANU: Fenomenalni bonusi uz fantastičnu petorku\nPoznati pjevač pobjegao iz kovid bolnice „Arena“, prijeti mu 12 godina robije\nZara, H&M i Stradivarijus stavljaju katanac širom svijeta, nestaje brza moda kakvu smo znali\nOsvježite kosu hit bojama za ljetnju sezonu!\nBiH otvara granice za državljane EU uz negativan test na koronu\nSavjet ministara BiH imenovao nove direktore SIPA i RAK-a\nFudbaler Halilović veličao Ratka Mladića, pa dobio otkaz posle 4 dana u klubu\nNaslovna/izbor urednika/ZAHTEV SDA PO NALOGU ZAPADA: Ruše Srpsku da preseku uticaj Rusa\n5 4 minuta čitanja\nU Banjaluci održan hitan sastanak stranaka zbog pokušaja da se izbriše ime RS, iz SDA izneli i ultimatum. Dodik: Odbacujemo bilo kakvo uslovljavanje, sačuvaćemo RS, njen naziv, kao i status\nPokušaj Bakira Izetbegovića da preko inicijative SDA izbriše naziv Republike Srpska posredna je poruka nekih zapadnih centara moći rukovodstvu Srpske da „olabavi“ svoje veze za Srbijom i Rusijom, prihvati ulazak BiH u NATO i prizna Kosovo.Naime, eventualna promena naziva značila bi mnogo više od pukog preimenovanja jednog od dva konstitutivna entiteta – to bi izazvalo domino efekat promena Ustava BiH, praktično urušilo Dejtonski sporazum i poništilo sve što su Srbi njime dobili.\nDrugim rečima, promena naziva značila bi kraj RS.\nUdar na Srpsku došao je samo nekoliko dana nakon posete ruskog predsednika Vladimira Putina Beogradu, i razgovora koje je imao sa Miloradom Dodikom, koji trenutno obavlja funkciju predsedavajućeg Predsedništva BiH.\nDodik, koji je ocenio da inicijativa SDA predstavlja rušenje Dejtonskog sporazuma i inicijativu za razdruživanje u BiH, u četvrtak je održao hitan sastanak sa liderima svih srpskih političkih stranaka zastupljenih u parlamentima Srpske i BiH.\n[quote color=“#020202″ bgcolor=“#e0e0e0″ arrow=“yes“ align=“right“]\nMOSKVA TRAŽI HITAN SASTANAK, EU OPOMINjE\nZbog namere SDA da dovede u pitanje dejtonsko ime RS, Ambasada Rusije u Sarajevu u četvrtak je zatražila da danas bude održana vanredna sednica Saveta za implementaciju mira. Oni su upozorili da su ovo opasni pokušaji revizije mirovnog sporazuma, što podriva stabilnost u zemlji i komplikuje formiranje institucija na svim nivoima. Iz Delegacije EU u Sarajevu saopštili su da polarizujući ultimatumi i potezi, uključujući preispitivanje ustavnog okvira, neće olakšati formiranje vlasti BiH.\n[/quote] Oni su usvojili zajedničku izjavu u kojoj se navodi da Srpska upozorava da je podnošenje apelacije Ustavnom sudu BiH u potpunosti „antisrpsko, antiustavno i antidejtonsko delovanje“.\n– Ukoliko bude prihvaćena ova apelacija od strane Ustavnog suda BiH, smatraćemo to flagrantnim kršenjem Dejtonskog sporazuma i zakazaćemo sednicu Narodne skupštine RS na kojoj ćemo odlučivati o budućem statusu Srpske – rekao je Dodik, koji je pročitao zajedničke zaključke.\nOn je naglasio da opšti okvirni sporazum za mir u BiH potvrđuje ime Republike Srpske i da je jasno naznačeno u članu 1, stav 3 Ustava BiH da se BiH sastoji od Republike Srpske i Federacije BiH.\n– Nikakvo davanje rokova Srpskoj ne dolazi u obzir. Nikakvo uslovljavanje nije moguće. To odbacujemo. Svi ćemo zajedno raditi da zaštitimo na najbolji mogući način RS, njeno ime i status – bio je jasan Dodik, koji je još jednom naglasio da je politika Srpske oko NATO jasna i da je za njih neprihvatljivo članstvo BiH u Alijansi.\nSastanku u Banjaluci prisustvovali su predsednik Vlade Srpske Radovan Višković, predsednici DNS Marko Pavić, Socijalističke partije Petar Đokić, Ujedinjene Srpske Nenad Stevandić, NDP Dragan Čavić, PDP Branislav Borenović, SDS Vukota Govedarica, potpredsednici SNSD Nebojša Radmanović i Demosa Spomenka Stevanović, kao i Obren Petrović i Boris Jerinić.\nPredsednik RS Željka Cvijanović poručila je da neće proći inicijativa SDA i upozorila da oni političkim igrama pokušavaju da spreče implementaciju izbornih rezultata, jer im je očigledno u interesu da imaju svog kandidata koji sedi u parlamentu, ali isto tako i predsedavajućeg Saveta ministara.\nIzetbegović je u četvrtak ponovio da ne odustaje od inicijative da traži da se u ime entiteta RS unesu i Bošnjaci i Hrvati i najavio da daje rok Srpskoj od šest meseci da poboljša položaj Bošnjaka u RS ili pokreće inicijativu pred Ustavnim sudom BiH. On je rekao da je SDA izabrala ovaj trenutak zbog „intenziviranih napada na BiH i njen evroatlantski put i u vreme kada se i samoproglašeno Kosovo pokušava dovesti u vezu sa statusom Srpske“.\nStručnjaci za pravo sa kojima su „Novosti“ u četvrtak razgovarale ukazuju da je posao Ustavnog suda BiH da štiti Ustav, a ne da ga menja.\nSrđan Perišić, profesor političkih nauka na Univerzitetu u Istočnom Sarajevu, kaže da je apelacija SDA o imenu RS neustavna i da Ustavni sud ne može da je prihvati. I bivši dekan Pravnog fakulteta u Banjaluci i nekadašnji sudija Ustavnog suda BiH Vitomir Popović ukazuje na to da je Dejtonski sporazum međunarodni ugovor, a Ustav BiH njegov Aneks 4:\n– Nije posao sudija Ustavnog suda da ocenjuju ustavnost odredaba Ustava, a kamoli međunarodnog ugovora. Oni mogu da ocenjuju da li su niža pravna akta u saglasnosti sa Ustavom, ali ne mogu da ocenjuju nešto što je jasno precizirana ustavna odredba i da proglašavaju ustavnim ili neustavnim delove Ustava.\n[quote color=“#020202″ bgcolor=“#e0e0e0″ arrow=“yes“ align=“right“]VUČIĆ: NI DOBAR NI ODGOVORANPOTEZ\nRepublika Srpska je dejtonska i ustavna kategorija, a inicijativa SDA o promeni njenog naziva nije ni dobar, niti odgovoran potez. O tome sam u sredu uveče razgovarao sa Dodikom dva puta i videćemo se vrlo brzo po povratku u Beograd iz Davosa – poručio je u četvrtak predsednik Srbije Aleksandar Vučić, koji se nada i veruje da će svi u BiH razumeti da je za sve od izuzetnog značaja očuvanje mira i stabilnosti i da neće postojati potreba za bilo kakvom destabilizacijom prilika na području BiH.\nDAČIĆ: DESTRUKTIVNOST SDA\nPOKUŠAJI da se promeni ime Republike Srpske su neprihvatljivi. Još jednom se pokazuje destruktivnost SDA. Zbog nemogućnosti da se postigne konsenzus u Sarajevu, mnoga važna pitanja između Srbije i BiH, poput granica, ostaju otvorena. Situacija u Bosni je ionako nestabilna, a ovakvi pokušaju nimalo ne doprinose smirivanju tenzija. Srbija je garant Dejtonskog sporazuma, mi smo za mir i stabilnost, za teritorijalni integritet BiH, ali i za očuvanje Srpske – poručio je u četvrtak, za „Novosti“, srpski šef diplomatije Ivica Dačić.\nVULIN: PRODUBLjUJU SE PODELE\nOVO je napad na samo biće Srpske i Srbi u BiH na tu provokaciju moraju odgovoriti jedinstveno i smireno. Bilo kakava promena Dejtonskog sporazuma apsolutno je neprihvatljiva za državu Srbiju koja je njegov garant. Samo dva entiteta i tri naroda u BiH mogu da se dogovore ako nešto hoće da promene – poručio je u četvrtak srpski ministar odbrane Aleksandar Vulin.\nPrema njegovim rečima, inicijativa SDA će blokirati politički život u BiH, a produbiće i podele.\nINCKO: PODRIVA SE POVERENjE\nVISOKI predstavnik u BiH Valentin Incko rekao je da je najava inicijative za osporavanje naziva RS usred rasprava o formiranju vlasti, neodgovorna, kontraproduktivna i dodatno podriva poverenje među konstitutivnim narodima i njihovim političkim predstavnicima. Incko je podsetio da se, prema Ustavu BiH, ona sastoji od dva entiteta – Republike Srpske i Federacije BiH. Visoki predstavnik je pozvao stranke da se uzdrže od bilo kakvih daljih polarizirajućih poteza i retorike, već da se konstruktivno uključe u što brže formiranje vlasti na svim nivoima.\nKOMŠIĆ: LIČI MI NA DOGOVOR\nHRVATSKI član Predsedništva BiH Željko Komšić izjavio je da mu najava zahteva SDA „liči na dogovor SNSD i SDA“.\n– I jedni i drugi imaju koristi od ovakve situacije. SDA da izvrši dodatni pritisak, pre svega na bosanskohercegovački blok, kako bi morali sa njima u vlast, a SNSD-u koristi jer ovim „ubija“ i ono malo preostale opozicije u RS, te potpuno „ubija“ priču o NATO putu BiH – kazao je Komšić.\nrepublika srpska sda\nU Vlasenicu uloženo više od 50 miliona KM\nU kovid odjeljenu zvorničke bolnice 13 pacijenata\nStanje u Srpskoj danas: Zaraza potvrđena kod 50 lica, dvoje preminulih\n„Nosićemo maske još dugo“\nMinistarstvo spoljnih poslova Srbije prati slučaj „Đukić“\nLjekari se bore za život Sulejmana Tihića\nMališani u različitim maskama prošetali gradom\nTužilaštvo će tražiti doživotnu robiju za Karadžića


Svrljiški fudbaleri uspešniji od domaćina u Kladovu - Svrljiške novine\nSvrljiški fudbaleri uspešniji od domaćina u Kladovu\nSvrljig - Svrljig vesti - Sport - Svrljiški fudbaleri uspešniji od domaćina u Kladovu\nF.K. ‚‚Svrljig“ savladao je ekipu ‚‚Đerdap“ iz Kladova u Kladovu rezultatom 3:2.\nNakon ove pobede Svrljižani su zauzeli šesto mesto na tabeli ‚‚Zone Istok“ i za samo šest bodova imaju manje od drugoplasirane ‚‚Moravice“ i Subotinca, odnosno 7 or prvoplasiranog ‚‚Rtnja“ iz Boljevca.\n‚‚Svrljig“ naredne nedelje na svom stadionu S.C. ‚‚Pastirište“ dočekuje ‚‚BSK“ iz Bogovine.\nPrevPrethodnaSanja Ilić o drugom braku: U Tanji sam pronašao srodnu dušu\nSledećaCTKS: Razvoj turizma, kulture i sporta – prioritetNext\n03/10/2016 at 10:43\nSvaka čast fudbalerima…. A gde je predsednik kluba Branković i da li je sposoban ili nesposoban da obavlja funkciju ?\n03/10/2016 at 16:39\nsvaka cast momcima iako su od jedanaest igralo deset fudbalera iz nisa ,sve su to nasa deca ,srbi i oni igraju ya svrljig i dostojno ga reprezentuju , to vazi ubuduce i za tenisere sahiste ,karatiste rukometase, sve su to nasa deca iz srbije. cestitamo fudbalerima i ostalim sportskim kol;ektivima koji tek treba da zapocnu svoja prvenstva. pozdrav u nadia ce pojedini zlobnici ,osvetnici, nevaspitani da se okane ruynih komentara prema bilo kom sportu ili pojedincu .\n03/10/2016 at 16:52\nu pravu si, treba dati podrsku svim klubovima ,netvat komentare i iskazivati licnu netrpeljivost prema pojedincima , to su odlike malogradjana, prostih i neobrazovanih ljudi,klub nije jedan covek ili dva dajte da pokusamo malo civilizovaniji ljudi da budemo i zato apelujem na pojedince da ne pljuju po brankovica i ostale sportske radnike nemojte da ste zaslepljeni mrznjom,ljubomorom i nemojte vise o pojedincima. bravo za momke iz f,k\n04/10/2016 at 00:27\npobedili su igraci koji su igrali i branili boje svrljiga ,pa vise nema rodjenih u svrljig svi i nas jedan i njih deset svi su uglavnom rodjeni u nisu.brankovica nedirajte niti ijednog clana bilo na kom zadatku da je oni to rade za grad za sport u gradu ,netrema nam zla krv svi mi zivimo u malom mestu i zivot je kratak da bi vam prolazio u mrznji pogotovu prema nekom sportskom radniku koji vam nista nazao ucinio da biste pisali raznorazne budalastine. urazumite se i nespominjite brankovica niti bilo koga drugog funkcionera,trenera ,sportskog radnika\n04/10/2016 at 04:27\nsteta sto nisu iskoristili dve godine takmicenja da se vrate u srpsku ligu jer su imali nevidjenu podrsku lokalne samouprave sto se tice pre svega finansija, to nisu smeli da ispuste. brankovic je to sve odradeo skoro do kraja ali ………prvo smo rekli hop pa onda skocili, negde je pogresio i pored silnih tri za tri itd. bice jos pobeda i ova liga nije losa napred za brankovica i tarasa,pojedini nema sta da rade pa pljuju po svrljiski sport.ovde u svrljigu je bolje da neradis nista nego da radis jer ako radis u spotu u svrljigu bices vredjan i pisace sve najgore pojedinci ,nema ih mnogo njih desetak. napred fk .brankovicu zajedno sa tarabunom u nove pobede\nto je katastrofa koliko nerealnih ljudi nesportskih osoba ima , pa vidite li slepci jedni da lokalna samouprava hoce da ugasi sportske kolektive a pogotovotaj nas FK koji godinu dana zivi na infuziju i bori se sa finansijskim problemima da nisu ti ljudi tamo katanac i sluzio bi teren samo za belmuzijadu kreteni jedni nesposobni …… a sto se tice tarabune i brankovica pustite ljude na miru ….. samo gurajte\nnije samo fudbalski klub na infuzyiju i svi ostali klubovi su maltene ugaseni . podrska svim radnicima sportskih organizacija ,nadamo se da ce se stanje popraviti i da ce sveukupan sport u svrljigu moci da funkcionise


RTCG - Radio Televizija Crne Gore - Nacionalni javni servis :: Ekonomija :: Konsultativno saslušanje Žugića u ponedjeljak\n02. 07. 2020. 14:57 >> 14:55 0\nSkupštinski Odbor za ekonomiju, finansije i budžet prihvatio je predlog poslanika Socijaldemokratske partije (SDP) Raška Konjevića, da se u ponedjeljak održi konsultativno saslušanje guvernera Centralne banke (CBCG), Radoja Žugića povodom sprovođenja moratorijuma na otplatu kredita.\nPredlog su, na danas održanoj sjednici Odbora, podržali svi osim poslanika Socijalističke narodne partije (SNP), Srđana Milića, koji je bio uzdržan.\nPredsjednik Odbora i poslanik Demokratske partije socijalista (DPS) Predrag Sekulić, saopštio je da je Žugić zbog učestalih prozivki na račun CBCG zamolio da saslušanje bude što prije.\nOdbor je odlučio da to saslušanje bude u ponedjeljak, dok će se za utorak pomjeriti saslušanje direktora Poreske uprave (PU), Miomira M. Mugoše o naplati poreza.\nKonjević je ranije predložio kontrolno saslušanje, ali je prihvatio predlog poslanika vlasti da bude konsultativno, zbog, kako je objasnio, važnosti da se razgovara o toj temi.\n“Žugić je kazao da se u toku moratorijima neće plaćati ni glavnica ni kamata, a poslije sastanka sa predstavnicima bankarskog sektora zaćutao je i nestao iz javnosti, pa smo tako i iznos od 30 miliona eura novog prihoda za banke u uslovima krize u toku moratorijuma saznali od druge institucije, a ne one na čijem je čelu i kojoj je ustavna obaveza da se ovim pitanjima bavi”, naveo je Konjević u inicijativi.\n“Zbog ovakvog 'dogovora' guvernera sa bankama, građani i privreda su snažno pogođeni novim 'troškovima' i ovih dana im stižu inovirani planovi otplate kredita, sa uvećanim ratama”, kazao je Konjević.\nČlanovi Odbora su odbili drugi predlog SDP-a za saslušanje rukovodstva Agencije za zaštitu konkurencije oko dodjele državne pomoći. Većinu nije dobila ni inicijativa Milića za kontrolno saslušanje ministra finansija i direktora uprava za imovinu i nekretnine povodom izvještaja Državne revizorske institucije (DRI) o evidenciji državne imovine.


Utvrđena lista kandidata za REM | Novosadski informativni portal 021\nUtvrđena lista kandidata za REM\nOdbor za kulturu i informisanje Skupštine Srbije utvrdio je danas listu kandidata za članove Saveta REM-a koje su predložili univerziteti akreditovani u Srbiji i koje su predložila udruženja čiji su ciljevi ostvarivanje slobode izražavanja i zaštita dece.\nKandidati 56 civilnih organizacija su Radoje Pujović i Radoslav Nikolić, a kandidati univerziteta su Vladimir Tomašević i Goran Petković.\nPoslanici opozicije tražili su, međutim, da se odloži razmatranje liste kandidata civilnog sektora zbog tužbe Upravnom sudu koju je podnela grupa organizacija čiji kandidati u Skupštini Srbije nisu izabrani. Poslanici su na sednici parlamenta 14. oktobra morali da se odluče između Snežane Stojanović Plavšić i Milana Antonijevića, ali niko od njih dvoje nije dobio dovoljan broj glasova, pa je od nevladinih organizacija traženo da ponovo predlože svoje kandidate.\nLista novih kandidata utvrđena je na današnjoj sednici odbora, ali poslanici opozicije osporavali su relevantnost pojedinih nevladinih organizacije koje su ih predložile. Opozicija je tražila i da se razmatranje kandidata nevladinog sektora odloži dok se ne okonča upravni spor koji je pokrenut po tom pitanju.\nPoslanik Sandžačke demokratske akcije Enis Imamović rekao je da bi bilo dobro sačekati da se završi upravnu spor s obzirom da je dovedena u pitanje skupštinska procedura. Poslanica Demokratske stranke Vesna Marjanović rekla je da ne treba ići na silu u neku proceduru koja ne može da donese dobre rezultate ; i istakla da moraju da se biraju najbolji ljudi po najboljoj mogućoj proceduri za člana regulatornog tela, koje inače, kako je navela, ne radi dobro svoj posao.\nPoslanica Dosta je bilo, Ana Stevanović rekla je da se mora razmotriti apel nevladinog sektora i da se zato treba odložiti razmatranje novih kandidata. Ona je dovela u pitanje i relevatnost organizacija koje su predložile nove kandidate.\nPredsednica odbora Maja Gojković rekla je da Snežana Stojanović Plavšić i Milan Antonijević po proceduri ne mogu ponovo da budu birani i da bi drugačija odluka Ustavnog suda predstavljala presedan.\nOna je podsetila da za Snežanu Stojanović Plavšić nije glasao ni jedan poslanik, a da je za Milana Antonijevića glasalo 26 poslanika. "Ja da sam dobila toliki broj glasova ne bih insistirala da ponovo budem kandidat. Nula glasova i 26 je zaista poražavajuće", rekla je Gojković, navodeći da ne razume čemu toliko insistiranje na tim kandidatima.\nOna je kazala i da poslanici za njih nisu glasali možda jer nisu smatrali da su organizacije koje su ih predložile relevantne ili zbog njihovog političkog profilisanja kandidata. Poslanica Nataša Mihajlović podsetila je da je Snežana Stojanović Plavšić bila državni sekretar u ministarstvu informisanja 2009. godine kada je usvojen katastrofalan Zakon o informisanju što je apsolutno diskvalifikuje da se ima uopšte bilo kakve sa medijima.\nGrupa organizacija civilnog društva pre nekoliko dana je saopštila da odbija da učestvuje u "lažiranom procesu" izbora članova Saveta REM-a i ukazala da ima "zloupotrebe i političkih pritisaka". Te organizacije su zatražile od Odbora Skupštine Srbije za kulturu i informisanje da obustavi ponavljanje postupka izbora člana Saveta REM iz redova civilnog društva i da Skupštini vrati na glasanje postojeći predlog.\n28.11.2016\t• 21:37\nSto ne ukini tu nesposobnu agenciju, sta li je vec. Ne rade svoj posao tako da ne treba ni plate da dobijaju.


NBS: Referentna kamatna stopa ostaje 4 odsto | Gde Investirati\nMay 12, 2017\tComments 0\nIzvršni odbor Narodne banke Srbije (NBS) odlučio je danas da referentnu kamatnu stopu zadrži na nivou od 4 odsto.\nOduka je doneta na osnovu procene faktora inflacije, efekata dosadašnjeg ublažavanja monetarne politike, kao i majske projekcije inflacije prema kojoj će se inflacija i u naredne dve godine kretati u granicama cilja od tri odsto, sa odstupanjem plus ili minus 1,5 procentnih poena.\nKako se navodi, inflacija je od početka godine u granicama cilja i u aprilu je iznosila četiri odsto medjugodišnje.\n“Na takvo kretanje inflacije, kao i u drugim zemljama, očekivano je uticao oporavak svetske cene nafte u drugoj polovini 2016. godine”, saopštila je NBS.\nViše od sezonski uobičajenog, kako se dodaje, bilo je poskupljenje voća, povrća i ogreva, zbog lošeg vremena početkom godine, kao i poskupljenje svežeg mesa u aprilu.\nOcenjeno je da je kretanje inflacije od početka ove godine posledica delovanja jednokratnih faktora, na šta ukazuje niska i relativno stabilna bazna inflacija, koja je u aprilu iznosila dva odsto medjugodišnje.\n“Neizvesnost na međunarodnom finansijskom tržištu u najvećoj meri proističe iz divergentnosti monetarnih politika vodećih centralnih banaka, FED-a i Evropske centralne banke, što može da utiče na globalne tokove kapitala prema zemljama u usponu, a time i Srbiji. Pored toga, neizvesnost je prisutna i u pogledu kretanja svetskih cena primarnih proizvoda, a posebno nafte”, piše u saopštenju.\nIzvršni odbor NBS ističe da je otpornost srpske ekonomije na eventualne negativne uticaje iz međunarodnog okruženja povećana zahvaljujući povoljnijim makroekonomskim izgledima, a pre svega smanjenju fiskalne i spoljne neravnoteže, što doprinosi i nižoj premiji rizika i povoljnijem kreditnom rejtingu zemlje.\nPrevious Vrednost bitcoina porasla za 81 odsto od početka godine\nNext Zemlje širom sveta pogođene hakerskim napadima\nUskoro novi tender i novi model privatizacije Galenike\nNovi tender za privatizaciju beogradske farmaceutske kompanije Galenika biće raspisan za mesec i po, najavio je u petak državni sekretar u Ministarstvu privrede Srbije Milun Trivunac.\nHoće li NIS ostati profitabilna kompanija?\nVeliki pad cene sirove nafte drastično je oborio rezultate naftnih kompanija širom sveta, dok su gubici neznatno ublaženi na troškovnoj strani manjim investicijama i otpuštanjem zaposlenih.


Niko nije odmah preuzeo odgovornost za napad\nU eksploziji u centralnoj afganistanskoj provinciji Bamiyan poginulo je najmanje 14 ljudi, a ranjeno je još 45, rekli su provincijski zvaničnici u utorak, dok se u Ženevi istovremeno odvija međunarodna konferencija za pomoć Afganistanu.\nEksploziv je sakriven kraj puta u glavnoj tržnici u gradu Bamiyan, u kojoj je ubijeno 12 civila i dva saobraćajna policajca, a ranjeno je još 45 ljudi, kazao je Zabardast Safai, šef policije provincije, prenosi Fena, pozivajući se na Reuters.\nMeđunarodna zajednica, koja, zbog pandemije korona virusa, uglavnom održava sjednice virtualnim putem, obećala je u utorak novu novčanu pomoć Afganistanu, ali je upozorila da će to usloviti očuvanjem demokratskih stečevina i zaštitom ženskih prava.\nMirovni pregovori u Dohi\nGovornici, koji su se smjenjivali jedan za drugim, obećali su finansijsku pomoć u okviru novog četverogodišnjeg plana od 2021. do 2024. godine.\nNo, svi učesnici donatorske konferencije, koja se, pod pokroviteljstvom Ujedinjenih naroda u ponedjeljak i u utorak održava u Ženevi, imaju na umu mirovne pregovore koji se upravo vode u Dohi i u kojima učestvuju afganistanske vlasti i talibanski pobunjenici.\nPostoji strah od povratka na vlast talibana, koje je međunarodna koalicija 2001. godine srušila sa vlasti i koji, čini se, imaju inicijativu na terenu.\nU napadu je ubijeno najmanje osam civila, a 31 ranjeno, navode iz afganistanske policije.


BATA - Fashion Company\nFashion Company BATA\nBata Brands SA je kanadski multinacionalni proizvođač obuće i modnih dodataka sa sedištem u Lozani, Švajcarska. Bata ima zavidnu maloprodajnu mrežu. Kompanija je organizovana u tri poslovne jedinice: Bata, Bata Industrials i AW Lab. Preduzeće ima maloprodajno prisustvo sa preko 5.300 prodavnica u više od 70 zemalja i proizvodnih pogona u 18 zemalja.\nBata svakoga dana proda milion cipela širom sveta, a poslovni model kompanije zasniva se na kvalitetu i pristupačnosti za sve. Od cipela koje prate ekološke standarde, do cipela sa visokom potpecom, Batinu strategiju inovacija vodi raznovrsna grupa stvarnih ljudi.\nKo ne voli cipele? One brinu o našim stopalima i omogućavaju nam da se lako krećemo…a osim toga jedan sasvim običan outfit pretvaraju u fenomenalan. Bata godišnje napravi više od 140 miliona pari obuće, a deo je odevne kombinacije velikog broja ljudi. Legendaran kvalitet, savremena obuća i tradicija koja datira još od 1894. godine. Već 120 godina Bata pravi i prodaje cipele po najboljoj ceni. Uz savremen i klasičan stil Batine kolekcije cipela i aksesoara nose muškarci i žene koji cene sjajan dizajn i razumeju značaj kvaliteta.\nU selu Zlin u Čehoslovačkoj Baťa Shoe kompaniju osnovali su Tomáš, Anna i Antonín Baťa, osma generacija proizvođača cipela u porodici. Od samog početka bili su inovatori, a veoma brzo proširili su broj zaposlenih. Mehanizacija je omogućila modernizaciju proizvodnje, a kompanija je postala jedna od prvih masovnih proizvođača cipela u Evropi.


Strah od inflacije | Nova Ekonomija\nTačno je da je inflacija u Srbiji vrlo niska već više od godinu dana, ali na to su uticali i jednokratni faktori - neuobičajeno nizak rast regulisanih cena u proteklih godinu dana, pad cena primarnih poljoprivrednih proizvoda i snažan pad svetske cene nafte od sredine prošle godine. Prošla godina je bila specifična i zbog povećanja neizvesnosti u međunarodnom okruženju\nNarodna banka drži visoku kamatnu stopu iz straha od inflacije. Mi smo zemlja u tranziciji i našoj privredi odgovara visoka jednocifrena inflacija, a ne deflacija kakvu faktički sada imamo, kaže Slobodan Petrović, generalni direktor Salforda.\nPrema najnovijem Svetskom ekonomskom pregledu Međunarodnog monetarnog fonda, Srbija će u 2015. biti jedna od samo 16 zemalja u svetu koja će zabeležiti pad bruto domaćeg proizvoda, od 0,5 odsto. U poslednjih šest godina Srbija se nalazi u trećoj recesiji, sa ogromnom nezaposlenošću, posebno među mladima.\nOdgovor velikog broja drugih zemalja na ovakve ekonomske trendove bio je monetarno labavljenje, smanjenje kamatnih stopa skoro na nulu i naposletku čak i štampanje novca, ne bi li se podstakao privredni rast (ECB otkpuljuje obveznice za 60 milijardi evra mesečno). U Srbiji je situacija poprilično drugačija. Pored restriktivne fiskalne politike poslednjih godina usled smanjenja plata i penzija i povećanja poreza, centralna banka i dalje vodi restriktivnu monetarnu politiku. Doduše, Narodna banka je nedavno spustila referentnu kamatnu stopu za pola procentnog poena, na sedam odsto, ali uzimajući u obzir da je godišnja inflacija u martu iznosila 1,9 odsto, NBS ima najvišu realnu kamatnu stopu u Evropi. Uprkos tome što je inflacija već dugo ispod ciljanog koridora, Narodna banka veoma oprezno smanjuje kamatnu stopu.\nTekuća i projektovana inflacija\nNjihov odgovor je da se zbog odloženog dejstva u delovanju mera monetarne politike na inflaciju centralne banke prilikom odlučivanja o promeni referentne kamatne stope ne rukovode tekućom, već projektovanom inflacijom.\n„Tačno je da je inflacija u Srbiji vrlo niska već više od godinu dana, ali na to su uticali i jednokratni faktori - neuobičajeno nizak rast regulisanih cena u proteklih godinu dana, pad cena primarnih poljoprivrednih proizvoda i snažan pad svetske cene nafte od sredine prošle godine. Prošla godina je bila specifična i zbog povećanja neizvesnosti u međunarodnom okruženju, što se negativno odražavalo na tokove kapitala prema zemljama u usponu. Sve to je nametalo potrebu da se monetarna politika relaksira oprezno, posebno imajući u vidu činjenicu da je domaća fiskalna neravnoteža bila izražena, na šta su investitori generalno vrlo osetljivi", u kažu NBS.\nZa privrednike je politika visokih kamatnih stopa i jakog dinara kao posledice, jedan od najvećih krivaca za stradanje srpske industrije u poslednjih petnaestak godina.\nSlobodan Petrović, generalni direktor Salforda, u čijem sastavu su donedavno poslovali Knjaz Miloš, Bambi i Imlek, ističe da je jak dinar uništio proizvodnju i radna mesta, a da rade samo uslužne delatnosti koje se nalaze u vlasništvu stranaca. On postavlja pitanje zašto se insistira na modelu od kog čak i Zapad odustaje.\n„Narodna banka drži visoku kamatnu stopu iz straha od inflacije. Mi smo zemlja u tranziciji i našoj privredi odgovara visoka jednocifrena inflacija, a ne deflacija kakvu faktički sada imamo. Takođe bi i kurs morao biti realniji. Kamatne stope bi mogle biti manje kada bi se sredstva iz rezervacija koje stoje u Narodnoj banci vratile privredi", predlaže Petrović, dodajući da je privredi kao što je naša primerenija referentna kamatna stopa od osam plus-minus 1,5 odsto, nego sadašnji cilj NBS četiri plus-minus 1,5 odsto.\nPetrović dodaje da zemlje u krizi smanjuju kamatne stope skoro na nulu, dok Srbija držanjem jakog dinara obuzdava inflaciju.\nKamatne stope poslovnih banaka se u poslednje vreme blago smanjuju i prema istraživanju Boška Živkovića i Miroslava Marinkovića, saradnika MAT-a, sada prosečna kamatna stopa kredita u evrima za privredu iznosi oko 5,33 odsto, što je i dalje među najvišim kamatama u regionu. Naravno, sa ovim kreditom preuzima se i rizik kursa, što se najbolje vidi po gubicima zbog kursnih razlika koje kompanije iskazuju na kraju godine.


Prava potrošača i kako ih ostvariti\nPrava potrošača i kako ih ostvariti\nIako se o pravima potrošača u Srbiji mnogo priča, o njima se ne zna mnogo. Otkrivamo koja prava kao potrošač imate, ali i kome treba da se obratite ukoliko smatrate da ona nisu ispoštovana.\nSvetski dan prava potrošača simbolično se obeležava u subotu, 15. marta. Upravo tog dana, 1962. godine nekadašnji predsednik Džon F. Kenedi je, obraćajući se Kongresu, istakao osnovna prava potrošača, a Generalna skupština UN usvojila je 9. aprila 1985. godine Uputstvo za zaštitu potrošača.\nOsnovna potrošačka prava su pravo na zadovoljenje osnovnih životnih potreba, na informisanje, pravo na izbor, reklamaciju, kao i pravnu zaštitu. To u načelu zvuči obećavajuće, međutim, situacija u realnosti nije baš takva.\n– Pre svega, potrošačima, kako mladima tako i starima, ugroženo je pravo na zadovoljenje osnovnih potreba. Ono podrazumeva dostupnost najnužnijih proizvoda i usluga: hrane, odeće i obuće, stambenog prostora, zdravstvene zaštite, obrazovanja i higijene. To je oblast u kojoj su naši potrošači najviše ugroženi. Situacija u našoj zemlji doprinela je činjenici da realna cena potrošačke korpe iznosi 120.000 dinara. Njena vrednost je među najvišima u regionu – kaže Goran Papović, predsednik Nacionalne organizacije potrošača Srbije.\n– Ukoliko popravka ili zamena nije moguća, ili predstavlja nesrazmerno opterećenje za trgovca, potrošač može da zahteva sniženje cene ili raskid ugovora i povraćaj novca. Ukoliko se vrši zamena robe za drugu, potrošač dobija od trgovca robu istih karakteristika i kvaliteta, bez obzira da li je u međuvremenu cena robe snižena ili je roba poskupela. Ukoliko se vrši povraćaj novca potrošaču, vraća se iznos koji je potrošač platio prilikom kupovine, bez obzira na činjenicu da li roba u trenutku raskida ugovora ima sniženu cenu – kažu u Odeljenju za zaštitu potrošača, u Ministarstvu spoljne i unutrašnje trgovine i telekomunikacija.\n– U slučaju sumnje trgovca da ste robu kupili baš kod njega potrebno je da imate neki dokaz. Najsigurnije je da sačuvate fiskalni račun, ali može vam poslužiti i slip od kartice ili odštampani izvod sa tekućeg računa s obzirom da je to nesumnjiv dokaz da je izvršena kupovina. Komentar trgovca da jedino fiskalnim računom dokazujete da ste robu kupili kod njega i da je to posledica fiskalnih propisa – nije tačan. Svaki trgovac je u obavezi da čuva kopiju fiskalne trake tri godine i na njoj se može utvrditi dan i vreme kupovine prezentovanjem nekog drugo dokaza (slip, izvod i slično) – navodi se na sajtu zastitapotrosaca.gov.rs, Odeljenja za zaštitu potrošača.\nU brojkama, neka od vaših prava izlgedaju ovako:\nU bivšoj Jugoslaviji, prava potrošača nisu nigde bila naznačena, a elementi zaštite potrošača su samo delimično bili ugrađeni u pojedine zakonske akte. Broj podnetih žalbi, primedbi i sugestija potrošača bio je skoro zanemarljiv, ali ne zbog toga što nisu imali na šta da se žale.\nKako bi obeležila svetski dan prava potrošača 2014. godine, Svetska organizacija potrošača – “Consumers International” (CI) pokreće kampanju koji se odnosi na pravične uslove usluga mobilne telefonije. Akcenat je stavljen na potrebe za pristupom pouzdanim servisima, sigurnosti potrošačkih podataka i pravične ugovore i naplatu.


Održana komemoracija bivšem košarkašu Zoranu Sretenoviću\nBeta 3. maja 2022. 13:15\nKomemoracija legendarnom jugoslovenskom košarkaškom reprezentativcu Zoranu Sretenoviću održana je danas u Beogradu.\nSkupu održanom u prostorijama Košarkaškog saveza Srbije prisustvovali su članovi porodice Zorana Sretenovića, brojni prijatelji, predsednik Saveza Predrag Danilović, selektor reprezentacije Svetislav Pešić, legendarni hrvatski košarkaš Dino Radja, nekadašnji kapiten Partizana Miroslav Berić i Zoran Stevanović i mnogi drugi.\nNakon minuta ćutanja i podsećanja na sve velike uspehe koje je Sretenović ostvario tokom svoje bogate košarkaške karijere, predsednik KSS Predrag Danilović podsetio je na zajedničke uspehe iz 1991. i 1995. sa reprezentacijom, kao i na godine izolacije i sankcija koje su njihovu generaciju dodatno približile i učinile da svi žive kao jedan, preneo je Savez.\nSretenovićev saigrač iz slavnih dana Jugoplastike Dino Radja, pričao je o njihovim danima u Splitu, stvarima koje su ih zbližile i posebnom odnosu koji su imali do poslednjeg dana. On je istakao Sretnovićevu inteligenciju na terenu i van njega, hrabrost, ali i vedar duh koji je Zorana Sretenovića činio spremnim na šalu u svako doba.\nSretenovićev nekadašnji saigrač, ali i njegov dugogodišnji prijatelj Zoran Stevanović uputio je emotivnu poruku porodici, ali i poslednji pozdrav svom kumu, koji je iznenada preminuo 28. aprila.\nSahrana Zorana Sretenovića održaće se od 14 časova na Kumodraškom groblju.\nFK Crvena Zvezda: Besplatan ulaz za utakmicu protiv Voždovca


Dok su bili u krevetu ismijavali su ZILHU, a evo šta joj je DRAGANA poručila… Ovdje bi mogao nastati haus!!! – Citaonica\nEdis i njegova draga ljubavnica Dragana su do sada na sve moguće načine pokazali kako su oni bili spremni da urade sve samo kako bi sretni i zadovoljni bili a i kako bi imali ono što žele i za šta smatraju da ih čini sretnim i zadovoljnim.\nNaime oni su nedavno bili u krevetu pa su iskoristili proliku da će malo da prokomentarišu odnos sa Edisovom ženom Zilhom koja je do sada bila spremna uraditi sve samo kako bi njena djeca bila sretna i zadovoljna i kao ne bi imali neke probleme i slično tome.\nNaime ona je glumila njegovu suprugu te ga je pitala kako bi on mogoa živjeti bez nje a ona njega kako bi on mogao da živi bez nje.\nOnda ona se smijala i rekla je kako sumnja da mu možda njegova žena neće zabraniti da se viđaju i slično tome.\nNikada nije mogla ni zamisliti da je nešto ovako i na ovakav način moguće da joj se desi i to ovako brzo i ovako iznenada.\nNeke stvari su na nju itekako uticale i sama je to priznala bezbroj puta da ni sama nije mogla da vjeruje da je nešto ovako i na ovakav način moguće da joj se desi.\nOnda je Edis nastavio sa šalom te joj je rekao kako on želi da je ostavi jer on ima ženu i onda su se smijali na sav glas što su svi mogli da vide i da čuju da je nešto ovako i na ovakav način moguće da se desi i da oni razgovaraju na ovakav način.\nSanja Stanković je već neko vrijeme pod velikim pritiskom od svoje djevojke Matore Tomić da sve uradi kako bi provjerila da li je Mihajlo Maksimović spominjao i njeno ime kada se pričao o prostituciji i da li je otkrio da je i ona radila sa njim. Mihajlo Maksimović je bio sa njim i pomagao joj […]


PREDOMISLILI SE! Udruženje "Gitarijada FEST" ipak samo suorganizator 51. Gitarijade, zajedno sa....\nPREDOMISLILI SE! Udruženje “Gitarijada FEST” ipak samo suorganizator 51. Gitarijade, zajedno sa….\nKoliko li će još izmena uslediti do famoznog početka dugo najavljivane 51. Gitarijade?!\nNajpre, su februara 2017. članovi Privremenog organa Grada Zaječara odlučili da organizaciju najstarije zaječarske manifestacije POVERE novoosnovanom Udruženju “GITARIJADA FEST” iz Zaječara i to na period od pet godina ( 2017. do 2021. godine)… da bi se sada predomislili!!!\nNaime, na juče održanoj sednici članovi Privremenog organa izgleda da su dobro preispitali svoju nekadašnju odluku, te su nakon 3 meseca ipak malo IZMENILI i DOPUNILI.\nA evo i kako!!!\nOdluka Privremenog organa grada Zaječara, od 27. februara menja se i glasi:\n„ANGAŽUJE SE Udruženje “GITARIJADA FEST“ iz Zaječara za suorganizatora Gitarijade u Zaječaru, na period od pet godina, od 2017. do 2021. godine, koja je u organizaciji Ustanove Centar za kulturu i turizam „CEKIT“ u Zaječaru, navodi se u izmeni i dopuni Odluke Privremenog organa grada Zaječara.\nDakle, Udruženje “Gitarijada FEST” do juče organizatori, od danas suorganizatori – zajedno sa zaječarskim Centrom za kulturu i turizam!!!\nUjedno se i jedni i drugi obavezuju da nakon okončanja 51. Gitarijade u 2017. godini Gradu podnesu pojedinačne izveštaje o održanoj Gitarijadi, sa prikazanim svim PRIHODIMA i RASHODIMA, uključujući i prihode iz budžeta Grada i prihode od sponzorstava i podaje ulaznica.\nDa li to onda znači da Privremeni organ nije imao potpuno poverenje u novoosnovano Udruženje “Gitarijada FEST” u organizacionom smislu, pa se ipak odlučio da isto udruženje u neku ruku iskontroliše…\nIli se ispostavilo da pomenuto udruženje možda zaista nema tako dobre organizacione sposobnosti o kojima se spekulisalo u medijima, pa je pomoć u organizaciji Gitarijade od strane Centra za kulturu bila više nego neophodna!!!\nPitanja su na koja ćemo za odgovore verovatno ostati uskraćeni…ali vreme će pokazati koja se od prvobitnih odluka pokazala kao ispravnija!\nJer možda i najbitnija stavka u izmenjenoj Odluci Privremenog organa jeste ta da:\n“Nadležni organ grada Zaječara nakon podnošenja Izveštaja iz prethodnog stava može odlučiti da li će se saradnja između Grada Zaječara i Udruženja „GITARIJADA FEST“ iz Zaječara oko organizacije narednih Gitarijada u Zaječaru nastaviti.”\n51 Gitarijada cekit odluka privremeni organ grada zaječara službeni list udruženje gitarijada fest


IZ TUŽILAŠTVA BiH PORUČILI: Poslat ćemo Miloradu Dodiku novi poziv za saslušanje! – Balkan Breaking News\nIZ TUŽILAŠTVA BiH PORUČILI: Poslat ćemo Miloradu Dodiku novi poziv za saslušanje!\n“Tužilaštvo BiH nastavlja aktivnosti provođenjem istražnih radnji i ispitivanjem osumnjičenih zbog provođenja referenduma u RS. Osumnjičenom Miloradu Dodiku biće upućen novi poziv za ispitivanje u Tužilaštvu BiH”, poručili su iz Tužilaštva BiH.\nNakon što se predsjednik RS Milorad Dodik nije odazvao pozivu na saslušanje o referendumu koje je zakazano za danas iz Tužilaštva BiH su saopštili da će mu biti upućen novi poziv.\nAdvokatski tim Milorada Dodika poručio je da se on neće pojaviti na saslušanju u Tužilaštvu BiH te da isključivo pristaju na saslušanje na teritoriji Republike Srpske ili videolinkom.\nTužilaštvo BiH i dalje insistira da Dodik bude saslušan u Tužilaštvu BiH.\nPodsjećamo, za danas su bili zakazani i protesti boračkih udruženja iz RS pred zgradom Tužilaštva BiH, ali su otkazani jer MUP KS nije izdao dozvolu za bilo kakvo okupljanje građana ispred zgrade tužilaštva.\nReferendum o Danu RS-a održan je 25. septembra, uprkos odluci Ustavnog suda Bosne i Hercegovina o njegovooj neustavnosti.\nUstavni sud BiH zabranio je održavanje referenduma u RS povodom njegove odluke da je 9. januar, kao Dan Republike – neustavan.\nSLOM PRAVNOG SUSTAVA: Semir Kaplan Napao je čak dva puta, udarao, gazio je ljude nogama, štitila ga je policija i i dalje je na slobodi\nNovi načelnik Srebrenice\nVIDEO ENIS BESLAGIĆ: Mišu jedan, 20 godina nemaš stav i provociraš me


Đurić: Šansa da izgradimo trajno dobre i bliske odnose sa SAD - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Šansa da izgradimo trajno dobre i bliske odnose sa SAD\n''To je nešto što bi ostalo u nasleđe budućim generacijama, da Srbija konačno uz naše tradicionalne prijatelјe sa Istoka i iz regiona ima još jedan stub na kome počiva naša stabilnost i državnost'', rekao je Đurić za TV Hepi.\nTakođe, smatra važnim i to što je Priština, uz pritisak predsednika Trampa, uklјučena u inicijativu ''mini-šengen'' što, kako kaže, garantuje da više neće moći da uvode takse od 100 odsto.\n''Predsednik Vučić je izdejstvovao da Priština pred Trampom potpiše obavezu da će da poštuje zakone i sudske presude koje se ponajviše odnose na manastir Visoki Dečani'', naveo je Đurić.\n''Do sada smo imali investcije iz Nemačke, Italije, Rusije, Kine... dodatno ćemo ekonomski ojačati kao zemlјa ako budemo imali velike američke investicije, da ne govorimo o tome da Amerikanci štite stabilnost prostora na kojem investiraju'', rekao je Đurić.\n''Sada smo mnogo bliži nego ranije poseti američkog predsednika Srbiji, za naše međusobne odnose bilo bi izuzetno važno da nastavimo da radimo na tome.Konačno se na delu vidi srpski lobi, nema više samo albanaskog lobija, a da Srbija ćuti, sada je i naša zemlјa aktivna'', istakao je Đurić.\n''I predsednik Tramp nam je odao priznanje za rezultate koje imamo u veme korone, pre svega kada je reč o nezaposlenosti. Podsetiću da Srbiji niko 2012.godine nije davao više od šest meseci do bankrota, morali smo da pozajmlјujemo novac da isplaćujemo plate i penzije posle (Dragana) Đilasa, (Vuka) Jeremića i ostalih koji umanjuju značaj postignutih sporazuma'', zaklјučio je Đurić.


Kako do međunarodne vozačke dozvole i zelenog kartona | Kamatica\nPočetna > vest > Kako do međunarodne vozačke dozvole i zelenog kartona\nKako do međunarodne vozačke dozvole i zelenog kartona\nTekst objavljen: 02.07.2016 14:30\nKada rešite da krenete na put automobilom tj. sopstvenim prevozom, prvo na šta bi trebalo da obratite pažnju jeste da li posedujete sva potrebna dokumenta za putovanje.\nUkoliko putujete van granica naše zemlje,pored ličnih dokumenta kao što su pasoš i vozačka dozvolaili recimo putno osiguranje, koje može biti i besplatno u slučaju da niste znali, za ulazak u određene zemlje neophodna je imeđunarodna vozačka dozvolakao izeleni karton.\nKako nabaviti Međunarodnu vozačku dozvolu?\nDa biste pokrenulipostupak vađenja međunarodne vozačke dozvole (MVD) potrebno je dalično podnesete zahtev i sledeća dokumenta:\nVažeću vozačku dozvolu, izdatu u Republici Srbiji (nacionalna vozačka dozvola)\nVažeću ličnu kartu ili pasoš\nDokaz (primerak uplatnice) o uplati republičke administrativne takse u iznosu od 740 rsd.\nCena mađunarodne vozačke dozvole iznosi 2.000 rsd i važi 3 godine od datuma izdavanja. Štampana je na srpskom, francuskom, engleskom, španskom, ruskom i nemačkom jeziku. Neke od zemalja koje zahtevaju da posedujete ovaj dokument su Grčka, Italija, Nemačka, itd. Detaljnije za koje zemlje je potrebna Međunarodna vozačka dozvola.\nZeleni karton (Zelena karta)\nZeleni karton predstavljaMeđunarodnu kartu za osiguranje automobilai to je zapravomeđunarodna polisa osiguranja vašeg automobilakoja pokriva troškove za eventualne štete koje možete izazvati svojim vozilom u inostranstvu. Prilikom registracije vašeg automobila možete preuzeti zeleni karton u osiguravajućem zavodu u kojem je vaše vozilo osigurano.\nDa biste izvadili zeleni karton potrebno je da priložitesledeću dokumentaciju:\nCena zelenog kartona iznosi 2.000 rsdi važi do isteka premije obaveznog osiguranja. Posedovanje zelene karte obavezno je kada se ulazi na teritoriju sledećih zemalja: Rusija, Belorusija, Ukrajina, Moldavija, Turska, Izrael, Iran, Makedonija, Albanija, Bosna i Hercegovina, Tunis, Maroko.\nUpravljanje tuđim vozilom u inostranstvuUkoliko na put krećete tuđim automobilom, neophodno je da izvaditepunomoć za upravljanje tuđim vozilomu inostranstvu.\nCena dozvole iznosi 1.500 rsdi možete je nabaviti u Auto-moto savezu Srbije (AMSS).\nNeophodna dokumentacijaza izdavanje dozvole za upravljanje tuđim vozilom:\nRok važnosti dozvole se ne vezuje za datum isticanja registracije vozila iizdaje se najduže za rok od godinu dana, ali može i kraće na zahtev vlasnika vozila.\nSavet putnicima je da provere da li su poneli sva potrebna dokumenta na put kao i sve stvari za putovanje, ali i dauvek poštujte propise zemlje u koju putujete i ne dozvolite da vam sitnice i nedovoljna informisanost ugroze putovanje. Predlog je i da uzmete u obzir vinjete za neometano putovanje.\nmilos markovic 17.09.2016 0:16\nKako mogu nabavi ti tu dozvolu i koliko to košta\nauto turizam zeleni karton


Grant: Partizan zaslužuje titulu : Nadlanu.com\nGrant: Partizan zaslužuje titulu\nObjavljeno 12. apr 2012. / 15:09:02\n"Siguran sam da zaslužujemo titulu. Dobro igramo, imamo osam bodova prednosti u odnosu na Zvezdu. Nemoguće je da neko bude siguran da ćemo je i osvojiti, ali verujem u to. Protivnik se dobro bori, ali mislim da ćemo uspeti da je osvojimo", rekao je Grant novinarima u sportskom centru Teleoptik u Zemunu.\nPartizan je u revanš meču polufinala Kupa izgubio sinoć na svom stadionu od Crvene zvezde sa 2:0, a istim rezultatom je poražen i u prvom meču pre tri nedelje.\n"Nema objašnjenja za propuštene šanse, ali i sam zadatak da se one stvore nije lak. Nismo dali golove, oni jesu, i to je to. Svaki igrač želi da postigne pogodak, ne volim krivicu da svalim na njih. Golove smo primali iz naših grešaka, razmišljam da li je to do koncentracije ili angažovanosti", kazao je Grant.\n"Primili smo četiri ista gola, posle grešaka, verujem da ih svi prave, ali mi ne možemo promeniti šta se desilo. Ne smemo da poklanjamo lake golove u velikim utakmicama", dodao je bivši trener Čelsija, Portsmuta i Vest Hema.\nGrant je istakao da su on i njegovi sudbaleri "svesni da su u dobroj poziciji u prvenstvu" jer imaju osam bodova prednosti u odnosu na drugoplasiranu Crvenu zvezdu i da ekipa želi da do kraja prvenstva pobedi u svim utakmicama.


Novac oružanih snaga za puteve – BiGportal.ba\nNovac oružanih snaga za puteve\nPredsjednik Glavnog odbora Srpske demokratske stranke, Milan Miličević, smatra da se novac za izgradnju mreže autoputeva u Republici Srpskoj i BiH, umjesto dodatnog opterećenja ekonomije i građana putem novih prijedloga za povećanje akciza na gorivo, može obezbijediti iz postojećih prihoda zajedničkih organa BiH – ukidanjem Oružanih snaga, koje nisu opravdale svoju svrhu i postojanje.\nPrema Miličevićevim riječima, Oružane snage BiH koštaju nas godišnje 300 miliona KM ili trećinu budžeta zajedničkih institucija i imaju oko 10.000 profesionalnih vojnika i oko 1.000 civilnih službenika, a za koje svake godine zbog određenih godina starosti izdvajaju se ogromna sredstva za otpremnine.\n“S obzirom na perspektivu da sve zemlje regiona budu članice Evropske Unije, a okruženi smo sa samo tri zemlje, svrsishodnost postojanja Oružanih snaga BiH nema perspektivu, pogotovo u ovom obimu. Umjesto njih korisnije bi bilo uvesti gardu pri Predsjedništvu BiH, koja bi imala ceremonijalnu i protokolarnu funkciju, a formirati specijalne vatrogasne jedinice za slučajeve elementarnih nepogoda i požara, posebno aktuelnih ove godine, gdje se OS BiH nisu proslavile, predlaže Miličević.\nDodaje da bi se status sadašnjih pripadnika OS riješio preko postojećih otpremnina, kao i programa, podsticaja i sredstava za zapošljavanje.\nMiličević naglašava da ukidanjem Oružanih snaga imali bi na raspolaganju u roku 10 godina sredstva od tri milijarde KM, samo rasterećenjem budžeta od stavke za oružane snage, a prodajom vojne imovine takođe dodatna ogromna sredstva, koja ako bi se uložila u izgradnju mreže autoputeva, bila bi više nego dovoljna da u sledećih 10 godina zadovolji potrebe Republike Srpske i BiH, bez dizanja akciza i bez potrebe dizanja kredita i plaćanja ogromnih kamata.\n“U tom slučaju realna je priča i finansirali bi se iz realnih izvora i autoput Doboj-Brčko-Bijeljina, Sarajevo-Tuzla-Bijeljina, kao i Beograd-Sarajevo preko Užica, aktuelni pravac 5C, kao i autoput Banjaluka-Mlinište-Split, te Banja Luka-Prijedor-Novi Grad, tvrdi predsjednik Glavnog odbora SDS.\nMiličević je takođe dodao da bi se ovim potezom riješila i aktuelna bolna pitanja vojne imovine, kao i pitanje vojne neutralnosti, te smatra da umjesto deklaracije u NS RS po tom pitanju, mnogo korisnija i sveobuhvatnija po interese Republike Srpske bila bi deklaracija o demilitarizaciji BiH. bezbjednost BiH u svakom slučaju garantovana je budućim članstvom u EU, ali i današnjim prisustvom Unije u BiH.\nOvakvo riješenje nije bez presedana u svjetskoj praksi, koje već imamo na primjeru Islanda i još nekolicine zemalja, a ovim potezom bi se i povećao stepen međunacionalnog povjerenja u BiH, sa svim njenim specifičnostima, smatra Miličević.


Prema navodima sa sajta, olujni vetar duvaće danas u južnom delu Banata, dok će na planinama i u košavskom području biti nešto slabiji.\n- Danas na planinama i u košavskom području jak jugoistočni vetar sa udarima od 10 do 14 m/s, a u južnom Banatu povremeno i sa olujnim udarima oko 17 m/s - navodi RHMZ.\nPrema ranijim najavama u nedelji na čijem smo početku očekuju nas temperature u granicama proseka za poslednju dekadu oktobra.\nMarta (13) je devojčica koja zbog loših uslova uči ispod jorgana u selu Simićevo u opštini Žabari. Maloj heroini i njenoj porodici zbog kovid pandemije porodična situacija postala još teža, objavila je organizacija Srbi za Srbe.\n"Blicova" lista najmoćnijih od ponedeljka, 6. decembra\nKroz decembar i januar, svakog ponedeljka, počevši od 6. decembra, u "Blicu" ćete pronaći, sada već tradicionalnu, godišnju listu najmoćnijih ljudi u različitim oblastima.\nDr Asim Kurjak je staž obavljao na Medicinskom fakultetu u Zagrebu, na dužnosti rektora i dekana je već 12 godina iako je zvanično u penziji, član je nekoliko akademija nauka i umetnosti, a bio je - i još uvek jeste - lider mnogih međunarodnih naučnih zajednica.


Udruženje za bezbednost i zdravlje na radu Srbije » Inspekcija\n/ Category / Inspekcija\nZa zagađenje vazduha u Pančevu NIKO NIJE KRIV!\nZa zagađenje vazduha, koje su mnogi Pančevci mogli da osete u noći između petka i subote, a koji je registrovao i gradski monitoring, niko nije kriv! Niti iko može da obeća da se tako nešto neće desiti u budućnosti! Ovo je manje-više rezime sastanka…\nReka Đetinja, na toku kod autobuske stanice u centru Užica, danas oko 11 časova promenila je boju, odnosno bila je zamućena, a utvrđeno je da je uginula i manja količina ribe. Dunja Đenić, gradska većinica zadužena za zaštitu životne sredine, rekla…\nInspekcija rada danas u “Geoksu” i “Perutnina Ptuj”\nMaja Ilić iz Inspektorata za rad kaže za RTS da se radnici najčešće žale na mobing, neisplaćene zarade za prekovremeni rad, kao i neadekvatne uslove rada. Ističe da je u Srbiji veliki problem rad na crno. Pred odlazak inspektora u redovnu…


Salkić: Napad u Vlasenici “posljedica širenja netrpeljivosti prema Bošnjacima” | Starmo\nNaslovnica BiH Salkić: Napad u Vlasenici “posljedica širenja netrpeljivosti prema Bošnjacima”\nSalkić: Napad u Vlasenici “posljedica širenja netrpeljivosti prema Bošnjacima”\nBanja Luka — Potpredsjednik bh. entiteta RS Ramiz Salkić rekao je danas da je “Vlasenica jedan od najeklatantnijih primjera u bh. entitetu RS gdje se Bošnjaci na svaki način uznemiravaju i gdje ih se pokušava ponovo natjerati da odu sa svojih ognjišta”.\nReagujući na jučerašnji napad na porodicu Ferhatović, kad su povrijeđeni majka Raza i njen sin Amir, potpredsjednik Salkić je istakao da je to posljedica kontinuiranog širenja netrpeljivosti spram Bošnjaka od vlasti i medija u tom entitetu, te je pozvao vlast da prestane generirati netrpeljivost prema Bošnjacima koji samo žele u miru da žive na svojim ognjištima.\n– Napad na bošnjačku porodicu Ferhatović u Vlasenici, kad su povrijeđeni majka Raza i njen sin Amir, posljedica je kontinuiranog širenja netrpeljivosti spram Bošnjaka, od vlasti i medija u tom entitetu.\nPo njegovim riječima, Vlasenica je jedan od najeklatantnijih primjera u ovom entitetu gdje se Bošnjaci na svaki način uznemiravaju i gdje ih se pokušava ponovo natjerati da odu sa svojih ognjišta.\nČinjenica je, ukazao je, da je u Vlasenici načelnik opštine čovjek koji je zvanično optužen za teške ratne zločine počinjene nad Bošnjacima Vlasenice 1992. godine dovoljno govori.\n– Zbog svega ovoga imamo napade i provokacije upućene prema Bošnjacima u Vlasenici. I ranije je bilo napada na porodice Bošnjaka u Vlasenici, ali je javnost rijetko informisana šta se desilo sa napadačima, da li su krivično gonjeni za izazivanje vjerske i nacionalne netrpeljivosti ili su napadači redovito proglašavani neuračunljivim. Pozivam i očekujem od MUP-a, ali i nadležnog tužilaštva, da u ovom slučaju, ali i u svim prethodnim slučajevima, izvijeste građane šta se desilo sa počiniocima, da li su kažnjeni ili su zbog neuračunljivosti oslobođeni bilo kakve odgovornosti. Pozivam vlast u ovom entitetu da prestane generirati netrpeljivost prema Bošnjacima koji su se vratili na svoja spaljena i porušena ognjišta, obnovili ih i koji žele u miru da žive na svojim ognjištima – saopćeno je iz Kabineta potpredsjednika RS.


NBS povećala kamatnu stopu na 2 % - Portal Iz Prve Ruke\nNBS povećala kamatnu stopu na 2 %\nNarodna banka Srbije je na sednici monetarnog odbora odlučila da poveća kamatnu stopu za pola procentnog poena na 2 %.\nIstovremeno, odlučeno je da se i stopa na depozitne olakšice i stopa na kreditne olakšice povećaju za po 50 baznih poena (0,5 procentnih poena), na nivoe od 1, odnosno 3 %.\n„Izvršni odbor je pre svega imao u vidu da su inflatorni pritisci na svetskom i domaćem tržištu i dalje jači i postojaniji nego što se prethodno očekivalo i da to zahteva dodatno pooštravanje monetarnih uslova kako bi se ograničili sekundarni efekti na inflaciona očekivanja i dalji rast inflacije“, saopštila je NBS.\nIz NBS navode i da su intervencije prodajom deviza na domaćem deviznom tržištu, imale dvostruki uticaj. „Pored održanja relativne stabilnosti kursa dinara prema evru, putem ovog instrumenta, povlačenjem značajnog iznosa dinarske likvidnosti, pooštreni su monetarni uslovi“, objašnjavaju u centralnoj banci.\n„Dešavanja na međunarodnom tržištu prethodnih meseci karakteriše jačanje geopolitičkih tenzija i izbijanje konflikta u Ukrajini, koji su uticali na produbljivanje energetske krize na globalnom nivou, dalji rast cena primarnih poljoprivrednih proizvoda i industrijskih sirovina, kao i na produžavanje otežanog funkcionisanja međunarodnih lanaca snabdevanja.\nInflacija u Srbiji, kao i u većini drugih zemalja, nastavila je da se kreće uzlaznom putanjom i u martu je iznosila 9,1 % međugodišnje, vođena i dalje u najvećoj meri rastom cena hrane i energije.\n„Bazna inflacija (po isključenju cena hrane, energije, alkohola i cigareta), na koju mere monetarne politike najviše utiču, bila je gotovo dvostruko niža od ukupne inflacije (4,8 % u martu), čemu je doprinela očuvana relativna stabilnost deviznog kursa i u izuzetno neizvesnim globalnim uslovima“, objašnjavaju u NBS.\nNBS očekuje da će inflacija u drugoj polovini ove godine krenuti da pada i da će se u granice cilja najverovatnije vratiti u drugoj polovini naredne godine. Izvršni odbor procenjuje da će rast svetskih cena primarnih proizvoda, energenata, kao i viša uvozna inflacija još neko vreme vršiti inflatorne pritiske, ali se u horizontu projekcije očekuje njihovo postepeno slabljenje.\nPored toga, dolazak nove poljoprivredne sezone trebalo bi da rezultira smanjenjem cena voća i povrća sa sadašnjih visokih nivoa. U smeru smirivanja inflatornih pritisaka delovaće i efekti dosadašnjeg zaoštravanja monetarnih uslova, a u kratkom roku i efekti ekonomskih mera Vlade usmerenih na cene osnovnih životnih namirnica i energenata na domaćem tržištu.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 9. juna 2022. godine.\nRelated Topics:inflacijaIstaknutoNarodna banka SrbijesednicaSRBIJA\nKristofer Hil: „Velike promene u energetici na Balkanu“\nPredsednik Srbije Aleksandar Vučić izjavio je da će struja morati da poskupi, ali da to svakako neće biti „preko noći“, kao i da će se nadležni truditi da to i dalje bude niska cena, iako veća nego do sada.\nNema više niko u Evropi cenu kao u Srbiji. To je kod nas suštinski socijalna kategorija, što nije fer, prema EPS-u, ali je tako, rekao je Vučić.\nGledaćemo da držimo da cena i dalje bude izuzetno niska, ali će morati da se poveća u nekom trenutku, dodao je predsednik.\nOn je pojasnio da i kada se najavi povećanje cene struje, mora da prođe mesec dana ili dva, dok to ne odobri agencija, tako da svakako ne može da se desi „preko noći“.\nUkazao je da moramo da radimo i na izgradnji nuklearnih elektrana, dodajući da je i danas razgovarao sa mađarskim partnerima o tome da Srbija „uđe“ delom u mađarsku nuklearku Paks, da plati 1,8 milijardi za svoj deo.\nOni bi, kaže, da „uđu“ u hidroelektrane Ðerdap ili Bistricu, jer su im potrebna reverzibilni izvori.\n„Moramo da razmišljamo o obnovljivim izvorima energije, najčvršću poziciju imate tada. To su pitanja za razgovor, a da li će i šta neko od političara da kaže, ne sekiram se. Kada nemaju šta da kritikuju, pričaju o institucionalizaciji“, rekao je Vučić.\nKošarka3 minuta ago\nKultura18 minuta ago


Opel auto centar Rović - Yellow Pages\nOpel auto centar Rović\nOpel servis Rović je porodična firma osnovana 1982.god. Vrhunski majstori,savremena oprema i originalni rezervni delovi garantuju da će Vaš automobil biti siguran i pouzdan. Vršimo sve vrste usluga u okviru: Automehanika, elektrika, limarija i farbanje, kompjuterska dijagnostika, mašinsko čišćenje dizni, prodaja i ugradnja rezervnih delova itd. Ovlašćeni smo serviser i distributer VALVOLINE ulja, MONROE amortizera, DELPHI delova trapa i kočnica, GATES kaiševa i drugih renomiranih proizvođača. Ulja i maziva, filteri, kaiševi, diskovi, pločice, hladnjaci, limarija, stakla, auspusi.\nDalmatinske Zagore 1a, Beograd, Zemun, Batajnica, Srbija\n011 787 0197


AFERA REKET: Gej, premijer, terorista savetnik… | Ekspres.net\n“Sada su građani i Srbije i Severne Makedonije još bliži, a istinski povezani sa Evropskom unijom.”, poručio je tada Zaev ne propustivši priliku da izrazi zahvalnost Srbiji, kao i da se raduje uspesima svih suseda, a naročito srpskog naroda.\nPročitajte još – Spasovski: U aferi “Reket” treba nam brza i efikasna akcija\nOd 24. jula pa sve do 14. avgusta Morina je bio u ekstradicionom pritvoru, odakle je pušten nakon što je Vrhovni sud Severne Makedonije potvrdio odluku skopskog Osnovnog krivičnog suda od 7. avgusta da nisu ispunjeni uslovi za Morininu ekstradiciju Srbiji. Za celu priču možda nije nebitno da Morina ima dvojno državljanstvo – kosovsko i britansko.\nSrpske vlasti su, naravno, ocenile da je makedonski sud postupio politički, “suprotno istini i činjenicama”, iako su im bili dostavljeni svi potrebni dokazni materijali koji bi obezbedili Morinin transport za Beograd.\nDrugo, odlučio je da na taj način pokaže zube i Beogradu, jer je uveren da se afera “Reket” sa Bokijem 13 u glavnoj ulozi eksploatiše, pre svega u srpskim medijima, tako da i on bude uvučen u celu priču. On to, naravno, demantuje.\n“Svakako da neću dozvoliti da mi nekoliko kriminalaca, jedan sujetan novinar i, da oprosti LGTB zajednica, jedan peder sruše ovu vladu. Ne. Borićemo se do kraja i svako će snositi svoju odgovornost – rekao je Zaev novinarima na prijemu povodom 18 godina od potpisivanja Ohridskog sporazuma.\nPolako dolazimo i do četvrtog aktera – premijerovog savetnika. Komentarišući ceo slučaj, uz ogradu da se ne meša u pitanja drugih država, predsednik Srbije Aleksandar Vučić je 11. avgusta najavio da će u njemu biti još mnogo iznenađenje, a sve pozivajući se na “saznanja iz dobro obaveštenih italijanskih krugova”.\n“Zoran Zaev danas razume da sam bio u pravu kada sam govorio o određenim licima i zašto sam srećan što su ta lica daleko od Srbije i mene.”, zaključio je on.\nA ta lica, možemo da pretpostavimo, jedan su od savetnika Zaeva – Zoran Bašanović i nekadašnji direktor Elektroprivrede Srbije Aleksandar Obradović, sada spoljni saradnik za ekonomska pitanja i saradnju sa zemljama u regionu u kabinetu makedonskog premijera.\nList “Večer”, naime, tvrdi da ima ekskluzivna saznanja od srpskih organa koji se bave organizovanim kriminalom, posebno finansijskim, da je deo novca koji je iznudio Boki 13 preko Bašanovića dospeo i u Srbiju.\n“U makedonskoj javnosti već se pisalo o tome da je jedan od reketiranih, koji su pod istragom Specijalnog tužilaštva u Skoplju, bio i bivši direktor makedonskog Telekoma Žarko Lukovski.”, piše “Večer” i dodaje da je, prema njihovim saznanjima, on pregovarao sa Bojanom Jovanovskim o povlašćenom statusu u istrazi, kao i o izbegavanju posledica na osnovu optužbe Specijalnog tužilaštva, za šta je platio reket od 400.000 evra.\n“Večer” ističe da je u celom tom procesu učestvovao i Bašanović.\n“Zoran Bašanović, savetnik Zaeva, još odranije je imao probleme sa kriminalom i u Srbiji, kao i u inostranstvu, te je reč o licu od interesa za srpske organe. Najverovatnije je zbog toga praćen i prisluškivan tokom susreta i razgovora sa mnogim pojedincima iz Makedonije, među kojima je i Boki 13, ali i nekima iz vrha politike.”, navodi skopski list.\n“Večer” dodaje da postoje ozbiljna saznanja o “kriminalnim aktivnostima Bašanovića u Makedoniji”, za koje srpska policija i tužilaštvo, kako se navodi, nemaju ingerencije, iako imaju saznanja.\nItalijanski list “La Veritas” objavio je i telefonske razgovore između Bokija 13 i biznismena Kamčeva, u kojima se čuje i glas šefice Specijalnog tužilaštva Katice Janeve, koja se obraća Kamčevu rečima da “ne brine i da će sve biti ok”.\n“U najnovijem objavljenom razgovoru neki od osumnjičenih pominju i zloupotrebljavaju moje ime. Pri tom iznose laži i neistine u cilju da jedan od sagovornika ojača svoju poziciju moći i autoriteta u odnosu na drugog sagovornika.”, objasnio je Zaev na Fejsbuku i dodao da je sa Bokijem 13 razgovarao samo o humanitarnim aktivnostima, posle čega, tvrdi, ni on ni vlada nisu imali bilo kakvu dalju saradnju, formalnu ili neformalnu.\nTags aferaboki 13reketseverna makedonijaZoran Zaev\nAFERA REKET: Boki 13, tužilac i korupcija u fokusu makedonske javnosti Severna Makedonija odlučuje o novom predsedniku Špijunska afera koja je krenula iz kafane Zaev: Nema razloga za prevremene izbore, rekonstruisaćemo vladu


Kisić: Maske u zatvorenom obavezne, napolju nisu neophodne\nDruštvo Autor:Tanjug 29. Apr. 202016:411 Komentar\nZamenica direktora Instituta "Dr Milan Jovanović Batut" Darija Kisić Tepavčević izjavila je danas da je boravak u zatvorenom prostoru, pogotovo tamo gde ima više ljudi, potencijalni visoki rizik za nastanak infekcije i savetovala da je najbolje izbegavati odlazak na takva mesta.\n“Glavni savet u prevenciji je da izbegavate odlazak na takva mesta ukoliko možete, ali ako je to neophodno onda to treba učiniti uz opšte mere prevencije”, rekla je Kisić odgovarajući pitanja novinara na konferenciji u Palati Srbija.\nPojasnila je da je svaki boravak u zatvorenom prostoru, pogotovo tamo gde ima više ljudi, potencijalni visoki rizik za nastanak infekcije jer osobe koje su zaražene mogu da u sebi nose virus, a da nemaju nikakve simptome.\nZbog toga, ističe Kisić, nošenje maski u zatvorenim prostorima itekako ima smisla.\n“Što se tiče nošenja maski na otvorenim prostorima, i tu nije na odmet, mada tu nije od tolikog značaja”, rekla je Kisić.\nKada je reč o klimama, odnosno centralizovanom načinu klimatizacije, rekla je da je pokazano da to može da “favorizuje kapljični put infekcije”, te da je nabolje prirodna ventilacija i češće provetravanje prostorija.\nGreške u nošenju maske mogu skupo da koštaju\n“U svakom slučaju, uvek se više preporučuje da budemo na otvorenom prostoru, nego u zatvorenom, da se drži bezbedna distanca i da svako od nas napravi svoj način ponašanja kako bi sprečio da se zarazi ili da prenosi infekciju na druge ljude”, rekla je Kisić.\nNavela je da je sada sve na nama samima, jer je, dodaje, u ovom periodu potvrđeno da itekako imaju smisla osnovne mere prenvencije – fizičko distanciranje i pranje ruku.\n“Koliko god nam je zvučalo banalno da u 21. veku pričamo o osnovnim načinima prevencije koji uključuju pranje ruku i da se udaljimo jedni od drugih na bezbednu razdaljinu, te mere su pokazale da itekako imaju efekta”, zaključila je Kisić.\nKada je reč o načinima prenošenja novog korona virusa, podsetila je da je dominantan kapljičn put, ali da je moguće da se to dogodi i indirektnim kontaktom putem sveže kontaminiranih predmeta.\n“Drugi putevi prenosa koji su se nekada spominjali poput hrane, vode nisu potvrđeni. Ulazna mesta infekcije su sluznica respiratornog trakta i konjuktiva oka”, dodala je Kisić.


Zakon o finansijskoj podršci porodicama treba dopuniti poreskim podsticajima za kompanije koje brinu o zaposlenima koji imaju porodicu i odredbom o obaveznom roditeljskom odsustvu za očeve, ocenila je u beogradskom hotelu Hajat poverenica za zaštitu ravnopravnosti Brankica Janković.\nOna je na drugom panelu konferencije "Poslovanje po meri porodica" koji je organizovala Biznis Info Grupa najavila i da će prema ministarstvu trgovine ići preporuka da se ne radi nedeljom.\n"Ja iz protesta ne kupujem nedeljom u tržnim centrima. Počeli smo analizu, i to će biti inicijativa ili preporuka jer to je ogroman broj ljudi koji radi nedeljom i ne može da bude sa svojom porodicom", kazala je ona.\nJanković je istakla da nije dobijala pritužbe na direktnu diskriminaciju trudnica i majki u vidu pitanja poslodavca "da li planirate da ostanete trudni", već se zaposlene majke žale na niže zarade, lošije radno mesto i nemogućnost napredovanja po završetku porodiljskog odsustva.\nNatalija Pešić, rukovodilac ljudskih resursa u Vip mobile kazala je da zaposleni jako cene mere podrške roditeljima poput fleksibilnog radnog vremena, vrtića za zaposlene i plaćenog skraćenog radnog vremena za mame nakon povratka na posao, i da zarada nije jedini motiv zaposlenih kad biraju firmu.\n"Mi imamo kolege koji su otišli jer im se ukazala mogućnost veće zarade, ali su se vratili zbog podrške koju imaju kao roditelji kod nas", kazala je ona. Kako je istakla, važno je napraviti balans u podsticanim merama za sve zaposlene kako se roditelji koji rade od kuće ili skraćeno radno vreme ne bi osećali krivima što kolega koji nema porodicu, preuzima posao.\nVesna Bengin, suosnivač Biosense instituta istakla je da kompanije koje brinu o roditeljima postižu veću efektivnost, takva kompanija je mnogo atraktivnija za privlačenje novih zaposlenih i zadržavanje postojećih.\n"Biosense se bori protiv odliva mozgova, ne samo visinom plate već i različitim podsticajnim merama za mlade roditelje kao što su fleksibilno radno vreme, pomoć kod kupivine stana itd", navela je ona dodajući da takva poslovna kultura privlači i domaće naučnike iz inostranstva da se vrate u Srbiju jer im je važno da budu pored svoje familije.\nGenerali osiguranje u Srbiji svake dve godine radi anketu o zadovoljstvu zaposlenih na osnovu koje se osmisli set mera za sve zaposlene, navela je Nataša Marjanović, član izvršnog odbora ove osiguravajuće kuće koja je prva finansijska kompanija u Srbiji sa sertifikatom family friendly kompanije.\nKonferenciju "Poslovanje po meri porodica", organizovala je Busineš Info Grupa uz podršku Ministarstva kulture i informisanja, a u saradnji sa Unicefom Srbija.


Lukšić:Sajber kriminal prijetnja savremenom svijetu\nSajber-kriminal je prijetnja savremenom društvu, pogotovo što se terorizam u modernom svijetu koristi tim vidom kriminala kao svojom logistikom, rekao je crnogorski premijer Igor Lukšić.\nOn je na konferenciji o sajber-kriminalu, u organizaciji Asocijacije šefova policije jugoistočne Evrope (SEPCA) u Budvi rekao da je Vlada posvećena aktivnostima koje predstavljaju odgovor na moderne izazove koji dovode u pitanje bezbjednost države i građana.\nLukšić je naveo da je sajber-kriminal oblik društveno neprihvatljivog ponašanja, u kome proces globalizacije i stvaranje komunikacionih mreža ne poznaju granice olakšavajućeg djelovanja.\n"Ovo nas ne smije obeshrabriti, već nam dati dodatni podsticaj da potencijale moderne tehnologije iskoristimo kako bismo na adekvatan način odgovorili na ove izazove", rekao je on.\nLukšić je rekao da je ta opasnost prepoznata u međunarodnoj zajednici."Zato je sve više država koje predlažu niz međunarodnih dokumenata kako bi se efikasnije odgovorilo na izazove sajber-kriminala", dodao je on.\nLukšić je dodao da je crnogorska Vlada posvećena aktivnostima koje predstavljaju odgovor na moderne izazove koji dovode u pitanje bezbjednost države i građana, navodeći da se fenomeni globalnih procesa ne mogu riješiti jednim potezom, "već to traži punu posvećenost procesu".


Ministarstvo zdravstva FBiH: Najviše oboljeva radno sposobno stanovništvo\nMedicinske sestre mjere temperaturu pacijentima koji ulaze u bolnicu u Sarajevu\nOd korona virusa u Federaciji Bosne i Hercegovine (FBiH) prema analizi Kriznog štaba Ministarstva zdravstva FBiH i dalje najviše oboljeva radno aktivno stanovništvo, dok osobe preko 65 godina čine 16 posto među oboljelim u septembru.\nKrizni štab Federalnog ministarstva zdravstva analizirao je dobne skupine, te strukturu oboljevanja u septembru uzimajući u obzir da je bio početak školske godine, a sa namjerom da se sagleda kakav je udio predškolske i školske djece u ukupnom oboljevanju.\n“On iznosi (predškolska i školska djeca) 6,3 posto i ovaj udio se nije promijenio u odnosu na prehodna izvještavanja”, rekao je u petak (2. oktobra) na konferenciji za novinare član Kriznog štaba Sanjin Musa.\nU BiH deset smrtnih slučajeva i 226 novozaraženih korona virusom\nPrema podacima koji su stigli do 2. oktobra, dnevni prosjek u zadnjem sedmodnevnom razdoblju iznosi 130 slučajeva dnevno.\n“Primjetimo da je zapravo ovaj broj niži. Sedmodnevna incidenca na sto hiljada stanovnika iznosi 40,9 slučajeva”, kazao je Musa.\nPosmatrano po kantonima u zadnjih sedam dana, ponovo u tri kantona je zabilježena incidenca preko 50 slučajeva na sto hiljada stanovnika i to su Hercegovačko-neretvanski, Zapadnohercegovački i Kanton 10, mada incidenca pokazuje trend opadanja.\nMeđu kantonima gdje je zabilježan blagi porast incidence jesu Posavski i Zaničko-dobojski kanton.\nEpidemiolozi upozoravaju na način prenosa bolesti COVID-19 - kapljičnim putem, kontaktom i aerosolom.\n“Dolazimo u sezonu kada je vrlo važno pridržavati se preventivnih mjera koje zapravo promoviramo intenzivno zadnjih sedam mjeseci, fizička distanca, nošenje maski, dezinfekcija ruku i što je važno, ograničiti kontakt u okruženjima gdje je prenos najvjerovatniji a to su zatvoreni, slabo ventilirani prostori”, dodao je Musa.\nU Bosni i Hercgovini (BiH) je u protekla 24 sata zabilježeno najmanje 226 novih slučajeva zaraze korona virusom, a deset osoba je umrlo, saopšteno je u petak (2. oktobra) iz nadležnih entitetskih zdravstvenih institucija.


U Podgorici zasađen hrast u čast Srđana Aleksića | Objektivno\nNaslovnica Vijesti Regija U Podgorici zasađen hrast u čast Srđana Aleksića\nNa bulevaru u Podgorici, koji nosi ime Srđana Aleksića, danas je zasađen hrast, povodom dvadesetjednogodišnjice od njegove smrti. Aleksić je poginuo 1993. godine, braneći u rodnom Trebinju sugrađanina Bošnjaka od pripadnika srpskih snaga, tokom rata u Bosni i Hercegovini.\nDrvo su zasadili Srđanov otac Rade i potpredsjednik Socijaldemokratske partije Crne Gore Rifat Rastoder, prenosi Tanjug.\nRastoder je rekao da je čin Srđana Aleksića, s obzirom na vrijeme zla koje je tada vladalo, bio mnogo više od ljudske dužnosti, odnosno čin najviše moguće ljudske hrabrosti i čojstvenosti.\nTo je, kako je kazao, bio razlog zbog čega su sa Forumom Bošnjaka inicirali ovjekovječenje njegovog imena u Podgorici i obilježili njegovu 21-godišnjicu, simboličnim sađenjem drveta čovječnosti u bulevaru, koji nosi ime Srđana Aleksića.\nRade Aleksić je kazao da nije samo njegov sin junak, već i svi oni koji poštuju njegov čin.\n“Hrabar je crnogorski narod, poštujući Srđanovo djelo. Kada sam pošao danas iz Trebinja, uzeo sam ispred kuće grumen zemlje, na kojoj je Srđan napravio prve korake. Želja mi je da mladi ljudi Crne Gore prave Srđanove korake”, rekao je on.\nPodgorica je 11. jula prošle godine dobila Bulevar Srđana Aleksića.


MUP: Nije bilo žalbi migranata - 15.04.2015, Sputnik Srbija\nMUP: Nije bilo žalbi migranata\nMinistarstvo unutrašnjih poslova Srbije saopštilo je danas da nije primilo nijednu žalbu „iregularnih migranta“ zbog policijskog maltretiranja, pretnji ili... 15.04.2015, Sputnik Srbija\n13:30 15.04.2015 (Osveženo: 16:19 05.10.2015)\nMinistarstvo unutrašnjih poslova Srbije saopštilo je danas da nije primilo nijednu žalbu „iregularnih migranta“ zbog policijskog maltretiranja, pretnji ili iznuđivanja novca, o čemu je izvestila međunarodna organizacija „Hjuman rajts voč“ (HRV).\nMUP navodi da su „neprihvatljive izjave“ da su migratni maltretirani prilikom registracije i uzimanja zahteva, imajući u vidu da postupku registracije i podnošenja zahteva prisustvuju i punomoćnici tražilaca azila, odnosno pravnici Beogradskog centra za ljudska prava i Centra za zaštitu i pomoć tražocima azila.\nHRV je danas u izveštaju naveo da policija u Srbiji zlostavlja i vređa migrante i tražioce azila, uskraćuje im obaveznu zaštitu i isteruje ih iz zemlje.\nAktivisti HRV-a razgovarali su s migrantima i tražiocima azila koji su opisali napade, pretnje, vređanje i iznudu, uskraćivanje obaveznih specijalnih mera zaštite dece bez pratnje, te vraćanja po kratkom postupku u Makedoniju.\n„Tvrdnje anketiranih migranata i tražilaca azila nisu potkrepljene činjenicama i dokazima koje bi pomogle u procesu utvrđivanja konkretne odgovornosti policijskih službenika Uprave granične policije“, navodi MUP u saopštenju dostavljenom agenciji Beta.\nMUP navodi da su izjave o nameri za azil date na teritoriji Subotice kontradiktorne, i da je nejasno zašto se lica koja su izrazila nameru da traže azil u Srbiji nalaze na teritoriji Subotice, a ne u nekom od centara za azil u kojima im je obezbeđen smeštaj tokom postupka po podnetom zahtevu, a gde su i upućeni posle izdavanja potvrde o izraženoj nameri.\nMUP je naveo i da je unutrašnja kontrola u tom ministarstvu podnela pet krivičnih prijava protiv policijskih službenika zbog primanja mita od osoba koje su na ilegalan način pokušale da pređu granicu.


Laburistička partija pozvala na jedan referendum o „bregzitu“\nLaburistička partija pozvala na jedan referendum o „bregzitu“\nBritanska opoziciona Laburistička partija pozvala je naslednika premijerke Tereze Mej da organizuje još jedan referendum o izlasku ili ostanku zemlje u Evropskoj uniji.\nLider laburista Džeremi Korbin rekao je da bi se laburisti založili za ostanak u EU ukoliko novi premijer organizuje referendum, prenosi AP.\nOn je dodao da će laburisti zauzeti taj stav kako bi zaustavili „bregzit“ bez dogovora, odnosno „štetni ’bregzit‘ torijevaca“, piše Bi-Bi-Si.\n„U ovim okolnostima, želim da jasno stavim do znanja da će laburisti voditi kampanju za ostanak protiv izlaska bez sporazuma ili sporazuma torijevaca, koji ne štiti ekonomiju i radna mesta“, naveo je Korbin.\nBritanska premijerka Tereza Mej prošlog meseca je objavila da će podneti ostavku nakon što nije uspela da dobije podršku Parlamenta za njen sporazum o „bregzitu“.\nZa njenog naslednika na mestu premijera na čelu Konzervativne partije bore se poslanici Boris Džonson i Džeremi Hant, a ko izađe kao pobednik iz te trke kasnije ovog meseca, imaće malo više od tri meseca da dobije podršku za dogovor o „bregzitu“.\nIzlazak Velike Britanije iz EU predviđen je za 31. oktobar.


Sve o kovid sertifikatima koje Srbija uvodi: Ko će morati da ih ima, gde i šta će sadržati – Naši u svetu\nSve o kovid sertifikatima koje Srbija uvodi: Ko će morati da ih ima, gde i šta će sadržati\nObjavljeno 11/09/21 u 22:00\nDanas je održana sednica Kriznog štaba za borbu protiv korona virusa nakon koje se obratila premijerka Srbije Ana Brnabić, koja je između ostalog rekla da se država priprema za uvođenje kovid sertifikata, kao i da će se konačna odluka o njima znati za nekoliko dana a kako Telegraf.rs saznaje, spisak mesta na kojima će on biti neophodan postepeno će se proširivati.\nZa sad je izvesno, kako je navela premijerka da će oni, ako se ispostavi da su u skladu sa Ustavom i ljudskim pravima, biti uvedeni u noćnim klubovima, barovima, kafićima, restoranima u zatvorenom.\n– Pripremamo se za uvođenje kovid sertifikata, ako bude potrebno. Konačna odluka biće doneta za nekoliko dana, ali dogovor na Kriznom štabu je da se svi spreme za uvođenje kovid sertifikata – rekla je premijerka i dodala da će Kancelarija za eUpravu i svi drugi imaće vremena da se pripreme da, kada odluka bude doneta, može odmah da se primenjuje:\n– Ako budu uvedeni kovid sertifikati, a da bi bili u skladu sa Ustavom i ljudskim pravima, biće uvedeni u prostorima gde nije neophodno da ljudi borave, a gde je visoka mogućnost zaražavanja. To su noćni klubovi, barovi, kafići, restorani, u zatvorenom.\nPremijerka je istakla da takvi sertifikati neće biti potrebni za maloprodajne objekte.\nIzvor Telegrafa.rs iz Kriznog štaba za borbu protiv korona virusa kaže za Telegraf.rs da oni neće važiti ni za tržne centre, već da će u njima i maloprodajnim objektima redari imati obavezu da proveravaju poštovanje mera, kao što će proveravati i kovid propusnice u objektima gde će biti obavezni.\n– Dogovor je da se kovid sertifikati uvedu najpre za restorane, kafiće i noćne klubove, dok neće važiti za maloprodajne objekte i tržne centre. Vremenom će se spisak mesta na kojima će biti obavezni proširivati, tako će se i videti da li će biti potrebni i za utakmice i koncerte – kaže izvor iz štaba za Telegraf.rs.\nKo će morati da ih ima?\nSagovornik “Telegraf” kaže da će kovid seritifikate na mesta gde će oni biti obavezni morati najverovatnije da imaju osobe koje su u Srbiji obuhvaćene vakcinacijom protiv korona virusa.\n– U Srbiji se vakcinišu i deca od starosti od 12 godina, tako da nije isključeno da će i ona morati da ih imaju, ali to je stavka o kojoj će se još pričati. Uglavnom, svi oni koji su u obuhvaćni vakcinacijom, plan je da bi trebalo da ih imaju – navodi sagovornik “Telegrafa”.\nŠta će sadržati kovid sertifikati?\nKovid sertifikati, kako objašnjava, svi će moći da izvade elektronskim putem, a oni će sadržati tri stavke.\n– Pored ličnih podataka, sertifikat treba da sadrži i jedan od tri podatka a to je da li je osoba vakcinisana i sa koliko doza, da li je preležala kovid 19 u prethodnih 6 meseci, kao i da li ima negativan antigenski ili PCR test – kaže sagovornik “Telegrafa”.\nOdluka o sertifikatima je danas doneta a sada su na potezu tehnička i pravna služba da se sve usaglasi u skladu sa pravnim okvirima.\nAna Brnabićkovid sertifikatiSrbija\nOvo je sve što treba da znate o životu u ŠVAJCARSKOJ: Ove obaveze morate da ISPUNITE, a ovo su NAJTRAŽENIJA ZANIMANJA!